|  |  |
| --- | --- |
| **IZVJEŠĆE O SAVJETOVANJU S JAVNOŠĆU**  **U POSTUPKU DONOŠENJA PRORAČUNA GRADA KARLOVCA ZA 2026. GODINU**  **Nositelj izrade izvješća: Upravni odjel za proračun i financije Grada Karlovca**  **Karlovac, 03.12.2025.g.** | |
| **Naziv akta za koji je provedeno savjetovanje s javnošću** | Nacrt prijedloga proračuna Grada Karlovca za 2026. godinu |
| **Naziv tijela nadležnog za izradu nacrta / provedbu savjetovanja** | Upravni odjel za proračun i financije Grada Karlovca |
| **Razlozi za donošenje akta i ciljevi koji se njime žele postići uz sažetak ključnih pitanja** | Proračun Grada Karlovca je temeljni financijski i pravni akt Grada Karlovca u kojem su utvrđeni svi prihodi i rashodi Grada za proračunsku godinu (od 1.1. do 31.12.). Proračun se donosi krajem tekuće godine za narednu proračunsku godinu. Metodologija za izradu Proračuna i financijskih planova proračunskih korisnika utvrđena je Zakonom o proračunu i Uputama Ministarstva financija. Iz Proračuna Grada Karlovca vidljivi su najvažniji ciljevi Grada Karlovca u fiskalnoj godini te on služi kao sustav kontrole prikupljanja i trošenja proračunskih sredstava. U Nacrtu prijedloga proračuna za 2026. godinu vidljivi su dakle svi programi, projekti i aktivnosti koje će Grad Karlovac provoditi tijekom 2026.godine, s utvrđenim iznosima i izvorima financiranja istih.  Prihodi koje smo planirali temeljeni su na dosadašnjim iskustvima, ostvarenju prihoda u 2025. godini i naporima gradske uprave na privlačenju sredstava iz nacionalnih izvora te iz EU izvora financiranja. Kako bismo realizirali ambiciozne planove koristit ćemo i kreditna sredstva, u cilju financiranja izgradnje vrtića, izgradnje i dogradnje škola i sportskih dvorana škola, komunalne i sportske infrastrukture te radi učešća Grada Karlovca u realizaciji EU projekata. |
| **Objava dokumenata za savjetovanje** | <https://www.karlovac.hr/savjetovanja/nacrt-prijedloga-proracuna-grada-karlovca-za-2026-godinu/> |
| **Razdoblje provedbe savjetovanja** | Javno savjetovanje o Nacrtu prijedloga proračuna Grada Karlovca za 2026.godinu je, iako nije obavezno po Zakonu o proračunu, provedeno u razdoblju od 06.11.2025.-13.11.2025.g.  Skraćeno savjetovanje je primijenjeno iz razloga što je bilo potrebno sveobuhvatno pripremiti kapitalne projekte i prikupiti što kvalitetnije procjene ukupnih rashoda kapitalnih projekata. Također razlog skraćenog savjetovanja je i zbog značajnog kašnjenja Uputa Ministarstva financija za izradu prijedloga proračuna jedinica lokalne i područne (regionalne) samouprave za razdoblje 2026.-2028., koje upute su temelj za izradu uputa Grada i izradu proračuna Grada. Ujedno, sukladno Zakonu o proračunu gradonačelnik je bio dužan utvrditi prijedlog proračuna za 2026. godinu do 15. studenoga 2025. godine, te je i ovo razlog skraćenog trajanja savjetovanja. |
| **Pregled osnovnih pokazatelja uključenosti savjetovanja s javnošću** | Zaprimljeno je 5 prijedloga od jednog podnositelja na Nacrt prijedloga Proračuna Grada Karlovca za 2026. godinu. |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje** | Navedeno u Tablici - Prilog 1. obrasca |
| **Ostali oblici savjetovanja s javnošću** | \_ |
| **Troškovi provedenog savjetovanja** | Provedba javnog savjetovanja nije iziskivala financijske troškove. |

**Prilog 1. Pregled prihvaćenih i neprihvaćenih primjedbi**

|  |  |  |  |  |
| --- | --- | --- | --- | --- |
| **Redni broj** | **Sudionik savjetovanja (ime i prezime pojedinca, naziv organizacije)** | **Članak ili drugi dio nacrta na koji se odnosi prijedlog ili mišljenje** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| 1. | Gradski vijećnik Dimitrije Birač | vidljivo iz priloženog Prijedloga – Prilog 3. ovog Obrasca | PRIJEDLOG - IZGRADNJA NOGOSTUPA U MO SKAKAVAC  (Prilog 3. uz ovaj Obrazac) | Prijedlog je djelomično prihvaćen:  U prijedlogu proračuna za 2026. godinu osigurali smo sredstva u iznosu od 5.000,00 € za izradu projektne dokumetacije koja će pokazati procijenjenu vrijednost radova, a koja će biti temelj za planiranje dodatnih sredstava u proračunu za izgradnju predloženog kapitalnog projekta. |
| 2. | Gradski vijećnik Dimitrije Birač | vidljivo iz priloženog Prijedloga – Prilog 3. ovog Obrasca | PRIJEDLOG – SVJETLOSNO UREĐENJE KOŠARKAŠKOG IGRALIŠTA NOVI CENTAR  (Prilog 3. uz ovaj Obrazac) | Prijedlog je djelomično prihvaćen:  Za izgradnju rasvjete košarkaškog igrališta u Novom Centru potrebno je prvo izraditi projektnu dokumentaciju za koju smo u prijedlogu proračuna za 2026. godinu osigurali 5.000,00 €, a koja će biti temelj za osiguravanje dodatnih sredstava u proračunu za izgradnju predloženog kapitalnog projekta. |
| 3. | Gradski vijećnik Dimitrije Birač | vidljivo iz priloženog Prijedloga – Prilog 3. ovog Obrasca | PRIJEDLOG – STUDIJA O STANJU POLJOPRIVREDE GRADA KARLOVCA  (Prilog 3. uz ovaj Obrazac) | Prijedlog nije prihvaćen:  Grad Karlovac poticanje poljoprivrede provodi na temelju Programa poljoprivrede i ruralnog razvoja na području grada Karlovca koji se donosi za svaku proračunsku godinu, a potpore se dodjeljuju temeljem Pravilnika o dodjeli potpora male vrijednosti poljoprivrednim gospodarstvima na području Grada Karlovca za razdoblje 2024. do 2027. godine.  Ovi dokumenti usklađeni su sa Zakonom o poljoprivredi, Zakonom o obiteljskim poljoprivrednim gospodarstvima, Zakonom o državnim potporama u poljoprivredi i Uredbama Europske komisije koje se odnose na potpore u poljoprivrednoj proizvodnji.  Glavni dokument na kojem se temelji razvoj poljoprivrede u Gradu Karlovcu je Strategija razvoja poljoprivrede do 2030. godine RH („NN“ br. 26/22) te prijedlozi poljoprivrednika koji se kontinuirano uvažavaju prilikom donošenja svakog programa i Pravilnika i provedenih javnih savjetovanja.  U budućem razdoblju, kao pripremu dokumenta koji će zamijeniti Pravilnik koji traje do 2027. godine grad Karlovac će pristupiti izradi STRATEGIJE RAZVOJA POLJOPRIVREDE I RURALNOG RAZVOJA ZA PODRUČJE GRADA KARLOVCA koja će obuhvaćati i analizu stanja poljoprivrede ali i smjernice za razvoj ruralnog prostora na kojem je poljoprivreda samo jedan od segmenata života i opstanka. |
| 4. | Gradski vijećnik Dimitrije Birač | vidljivo iz priloženog Prijedloga – Prilog 3. ovog Obrasca | PRIJEDLOG – PROGRAM KONTROLE MIKROČIPIRANJA TE KONTROLE POPULACIJE NAPUŠTENIH PASA NA PODRUČJU GRADA KARLOVCA  (Prilog 3. uz ovaj Obrazac) | Prijedlog je djelomično prihvaćen:  Na javnom savjetovanju do 21. 11. 2025. godine bio je Prijedlog Odluke o sufinanciranju kastracije i sterilizacije pasa i mačaka te mikročipiranju pasa u vlasništvu građana grada Karlovca.  Istom odlukom predviđena je nova mjera.  Financiranje mikročipiranja nalazi se u prijedlogu proračuna za 2026. godinu u sklopu programa 3003 SKRB O ŽIVOTINJAMA , te su za ovu mjeru već povećana sredstva u prijedlogu proračuna za 2026. godinu. Financiranje 1. cijepljenja se ne prihvaća.  S druge strane, sredstva namijenjena razvoju turističke destinacije imaju značajan i višestruki učinak na jačanje turističke ponude i konkurentnosti grada, poticanje lokalnog gospodarstva te povećanje ukupne atraktivnosti grada.  Kontinuirana ulaganja u turizam stvaraju dugoročnu dodanu vrijednost za zajednicu i pozitivno utječu na gospodarski i društveni razvoj.  Vezano na kontrolu mikročipiranja zaposliti će se još komunalnih redara slijedom čega će se intenzivirati i posao kontrole mikročipiranje. |
| 5. | Gradski vijećnik Dimitrije Birač | vidljivo iz priloženog Prijedloga – Prilog 3. ovog Obrasca | PRIJEDLOG – KRATKI LANCI OPSKRBE HRANOM KAO TEMELJ RAZVOJA KARLOVAČKE POLJOPRIVREDE  (Prilog 3. uz ovaj Obrazac) | Prijedlog je prihvaćen:  U prijedlogu proračuna za 2026. godinu osigurali smo sredstva u iznosu od 10.000,00 € za izradu studije.  Prijedlog se smatra opravdanim iz razloga što kratki lanci opskrbe mogu biti vrlo korisni za lokalnu zajednicu.  Za obiteljska poljoprivredna gospodarstva predstavljaju dobar način diversifikacije proizvoda te omogućuju da se ostvari veći udio u dodanoj vrijednosti i stabilniji prihod.  Kratki opskrbni lanci hrane mogli bi biti sredstvo za komercijalizaciju poljoprivrednih proizvoda, osiguravajući adekvatan prihod poljoprivrednim proizvođačima, visoku kvalitetu proizvoda koji bi zadovoljili zahtjeve potrošača te ostvarili ekonomske, društvene i ekološke koristi za cijelu lokalnu zajednicu.  Kratki lanci opskrbe mogu potaknuti održivu poljoprivrednu proizvodnju i osigurati ekološke, ekonomske i društvene koristi te se izrada ove studije smatra korisnom kako bi se ispitale mogućnosti formiranja kratkih lanaca opskrbe na području Grada Karlovca, a od čega bi korist imali i proizvođači i potrošači. |