**RAZDJEL 002 - UPRAVNI ODJEL ZA PRORAČUN I FINANCIJE**

1. **Djelatnost**

Upravni odjel za proračun i financije obavlja stručne poslove izrade akata u pripremi donošenja proračuna, odluke o izvršavanju proračuna, godišnjeg obračuna proračuna, financijskih izvještaja, zaduživanja i davanja jamstava, odluka i rješenja iz područja gradskih poreza te ostale računovodstveno knjigovodstvene poslove.

Računovodstveni poslovi podrazumijevaju vođenje knjigovodstvenih poslova proračuna: glavne knjige, analitičkih knjigovodstvenih evidencija kupaca i dobavljača, te evidentiranje svih transakcija nastalih na imovini, obvezama i potraživanjima, kao i analitičku evidenciju imovine odnosno osnovnih sredstava i sitnog inventara. Rezultat svih ovih knjigovodstvenih poslova je sastavljanje kvartalnih, polugodišnjih i godišnjih financijskih izvještaja Grada Karlovca, kao i konsolidiranih financijskih izvještaja koji uključuju 20 proračunskih korisnika, a u skladu s financijsko-računovodstvenim propisima.

U nadležnosti UO za proračun i financije je i koordinacija razvoja i uspostave sustava unutarnjih kontrola u sustavu gradske uprave, te koordinacija sustava s proračunskim korisnicima i tvrtkama u nadležnosti Grada. Ovi poslovi obuhvaćaju i izvještavanje o sustavu unutarnjih kontrola prema nadležnom Ministarstvu financija putem godišnjeg upitnika i izjave o fiskalnoj odgovornosti, kao i provjeru upitnika i izjave o fiskalnoj odgovornosti svih 20 proračunskih korisnika i 6 tvrtki u vlasništvu (ili suvlasništvu) Grada.

UO za proračun i financije obavlja sve poslove fakturiranja, evidencije i naplate svih prihoda proračuna koje utvrđuje i fakturira odjel uključujući i sve postupke prisilne naplate prihoda, te vođenje sporova na upravnim ili trgovačkim sudovima, a koji se odnose isključivo na naplatu prihoda. Osim vlastitih prihoda proračuna Grada Karlovca, UO za proračun i financije obavlja i sve poslove fakturiranja, evidencije i naplate naknade za uređenje voda za Hrvatske vode koje za tu uslugu Gradu plaćaju naknadu i refundiraju stvarne troškove.

**2. Organizacija**

Upravnim odjelom za proračun i financije rukovodi pročelnica i ima ukupno 19 zaposlenika u dva odsjeka:

* Odsjek za proračun, računovodstvo i riznicu koji ima 11 zaposlenika
* Odsjek za naplatu prihoda koji ima 7 zaposlenih

Radna mjesta s opisom poslova, uvjetima za njihovo obavljanje i predviđeni broj djelatnika navedeni su u Pravilniku o unutarnjem ustroju upravnih tijela Gradske uprave grada Karlovca.

**3. Programi**

|  |  |
| --- | --- |
| **Naziv programa** | **Program 1000 JAVNA UPRAVA I ADMINISTRACIJA** |
| **Financijski plan programa** | **10.206.300,00 €** |
| **Opis programa** | Program obuhvaća aktivnosti vezane uz izvršenje obveza za zaposlene, materijalne i financijske rashode za sve upravne odjele. Redovna djelatnost vezana je uz rad Gradske uprave. Program obuhvaća aktivnosti vezane uz izvršenje fakturiranja, evidencije i naplate naknade za uređenje voda od poslovnih subjekata i kućanstava, a sve za Hrvatske vode. Program obuhvaća i aktivnosti vezane uz stjecanje udjela u kapitalu trgovačkih društava, te otplate kamata i kredita na primljene kredite. |
| **Opći ciljevi** | Osigurati redovno poslovanje zajedničkih tijela Gradske uprave. Financirati sve rashode u okviru planiranih proračunskih iznosa, na načelu ekonomičnosti, u skladu s propisima i internim aktima, koji uređuju način korištenja proračunskih sredstava. Voditi računa o ažurnosti računovodstveno-financijskih dokumenata, uz redovno podmirenje nastalih obveza. Osigurati dostupnost svih informacija i izvješća upravnim odjelima Gradske uprave, Gradskom vijeću i gradonačelniku, kao i svim njihovim odborima i radnim tijelima. Osigurati redovno fakturiranje, evidenciju i naplatu prihoda za Hrvatske vode, te redovito uplaćivati naplaćene prihode u korist Hrvatskih voda. Koordinirati aktivnosti s Inkasatorom koji iste poslove obavlja za Hrvatske vode, a prema fizičkim osobama. |
| **Posebni ciljevi** | Provoditi mjere efikasnog korištenja sredstava i ostvarenja ušteda na pojedinim stavkama programa, radi veće mogućnosti financiranja razvojnih programa i projekata. Osigurati potpuno funkcioniranje lokalne riznice kao redovne aktivnosti, njezinu potpunu integralnost u obradi financijskih podataka i veće kontrole u prikupljanju prihoda, kao i trošenja proračunskih sredstava.  Osigurati redovno izdavanje računa za poslovne subjekte, voditi analitičku evidenciju potraživanja, pratiti naplatu naknade za uređenje voda i redovito uplaćivati naplaćene prihode u korist Hrvatskih voda, te provoditi mjere prisilne naplate prema neurednim dužnicima. Pratiti prihode i troškove naplate naknade za uređenje voda koje obavlja Inkasator prema fizičkim osobama. Pri obavljanju tih poslova voditi računa o točnosti i ažurnosti evidencija, te o ekonomičnosti troškova vezanih za provedbu aktivnosti. |
| **Zakonska osnova za uvođenje programa** | Zakon o proračunu (NN 144/21), Opći porezni zakon (NN 115/16, 106/18, 121/19, 32/20, 42/20, 114/22 i 152/24), Zakon o financiranju jedinica lokalne samouprave (NN 127/17, 138/20, 151/22 i 114/23), Zakon o porezu na dohodak (NN 115/16, 106/18, 121/19, 32/20, 138/20, 151/22, 114/23 i 152/24), Zakon o lokalnim porezima (NN 115/16, 101/17, 114/22, 114/23 i 152/24), Zakon o komunalnom gospodarstvu (NN 68/18, 110/18, 32/20 i 145/24), Zakon o sustavu unutarnjih kontrola u javnom sektoru (NN 78/15, 102/19 i 105/25), Zakon o fiskalnoj odgovornosti (NN 111/18 i 83/23), Zakon o porezu na dodanu vrijednost (NN73/13,99/13,148/13,153/13,143/14,115/16,106/18,121/19,138/20,39/22,113/22,33/23, 114/23, 35/24, 152/24, 52/25), Pravilnik o proračunskom računovodstvu i Računskom planu (NN 158/23 i 154/24), Pravilnik o proračunskim klasifikacijama (NN 4/24), Pravilnik o polugodišnjem i godišnjem izvještaju o izvršenju proračuna i financijskog plana (NN 85/23), Pravilnik o financijskom izvještavanju u proračunskom računovodstvu (NN 37/22), Pravilnik o postupku zaduživanja te davanja jamstava i suglasnosti JLP(R)S (NN 67/22), Pravilnik o utvrđivanju proračunskih i izvanproračunskih korisnika državnog proračuna i proračunskih i izvanproračunskih korisnika proračuna JLP(R)S te o načinu vođenja Registra proračunskih i izvanproračunskih korisnika (NN 128/09, 142/14, 23/19 i 83/21), Uredba o kriterijima, mjerilima i postupku za odgodu plaćanja, obročnu otplatu duga te prodaju, otpis ili djelomičan otpis potraživanja (NN 53/13 i 94/14), Uredba o sastavljanju i predaji izjave o fiskalnoj odgovornosti i izvještaja o primjeni fiskalnih pravila (NN 95/19), Pravilnik o postupanju i izvještavanju o nepravilnostima u upravljanju sredstvima institucija u javnom sektoru (NN 78/20) kao i svi ostali zakonski propisi vezani uz proračun i proračunsko računovodstvo. |
| **Potrebna sredstva** | Planirani iznos sredstava u 2026. godini u iznosu od 10.206.300,00 € odnosi se **PROGRAM: 1000 Javna uprava i administracija:**  Unutar navedenog programa su slijedeće aktivnosti:  **Aktivnost A100001 Materijalani i financijski rashodi poslovanja –** planirano je 247.000,00 €   * Naknade za prijevoz zaposlenicima 100.000,00 € * Bankarske usluge, troškove platnog prometa, drugi financijski rashodi i ostali nespomenuti rashodi 97.000,00 € * Povrat preplaćenih prihoda obveznicima 30.000,00 € * Materijalna imovina 20.000,00 €   **Aktivnost A100002 Rashodi za zaposlene u Gradskoj upravi** – planirano je 5.674.100,00 €   * za bruto plaće zaposlenika 4.524.000,00 € * ostali rashodi za zaposlene 440.000,00 € * doprinosi na plaće 710.100,00 €   **Aktivnost A100003 Financiranje usluga naplate** ukupno je planirano 678.000,00 € od čega:   * za usluge naplate prihoda od prodanih stanova, zakupnina za poslovne prostore, komunalne naknade i naknade za uređenje voda od stanovništva Inkasatoru d.o.o. 320.000,00 € * za usluge naplate prihoda od poreza na dohodak, te gradskih poreza Poreznoj upravi 345.000,00 € * za usluge naplate ŽUC-u 13.000,00 €   **Aktivnost A100004 Pomoći općini Krnjak i Draganić po sukcesiji** 2.200,00 € po odluci Arbitražnog suda  **Aktivnost A100005 Rashodi po sudskim presudama** planirano je 25.000,00 €, a odnosi se na isplate vjerovnicima po osnovi stečene ošasne imovine  **Aktivnost A100008 Otplata kamata po kreditima** - planirano je za 2026. godinu 400.000,00 €  **Aktivnost A100009 Proračunska pričuva**  iznosi 50.000,00 €, a odnosi se na nepredviđene i nedovoljno planirane rashode, u pravilu za elementarne nepogode i slične izdatke koji se nisu niti na koji način mogli predvidjeti  **Tekući projekt T100001 Otplata glavnice kredite –** planirano je 3.130.000,00 € temeljem planova otplate postojećih kredita i kredita u korištenju |
| **Odgovorne osobe za program** | Pročelnica i voditeljica Odsjeka za proračun, računovodstvo i riznicu |
| **Procjena rezultata** | Ukupan broj primljenih računa za knjiženje iznosi oko 7.500 godišnje, primljenih naredbi i primljenih rješenja za plaćanje oko 3.500, oko 35.000 izdanih računa godišnje. Ovom broju valja dodati ukupni broj svih ulaznih računa 20 proračunskih korisnika koji se putem lokalne riznice zaprimaju u Gradu i plaćaju, a njihov broj se procjenjuje na više od 25.000 novih ulaznih dokumenata koje je potrebno provjeriti i podmiriti. U upravnom odjelu očekuje se donošenje preko 500 rješenja o ovrsi na novčanim sredstvima dužnika, kao i brojna rješenja o ovrsi na nekretninama kojima osiguravamo naša potraživanja od nastupa zastare gdje god je to moguće. |
| **Mjere efikasnosti** | Planirano je povećanje naplate prihoda najznačajnijih prihoda Grada u odnosu na ukupno zaduženje Izvršenje Plan Plan  2024. 2025. 2026.   1. naplata komunalne naknade 101,48% 102% 105% 2. naplata spomeničke rente 99,53% 102% 102% 3. naplata komunalnog doprinosa 96,00% 100% 100% 4. naplata prihoda od zakupnina 97,17% 100% 100% 5. naplata prihoda od zakupa jav.povr. 101,60% 103% 103% 6. naplata prihoda od najamnina 101,60% 102% 102% |
|  |  |

Pročelnica UO za proračun i financije

Karolina Burić, dipl.oec.