**SAŽETAK DJELOKRUGA RADA, ORGANIZACIJSKE STRUKTURE I PROGRAMA UPRAVNOG ODJELA ZA PROSTORNO UREĐENJE I PROVEDBU DOKUMENATA PROSTORNOG UREĐENJA ZA 2026. GODINU**

**RAZDJEL – 003 - UPRAVNI ODJEL ZA PROSTORNO UREĐENJE I POSLOVE PROVEDBE DOKUMENATA PROSTORNOG UREĐENJA**

1. **Djelatnost**

Upravni odjel za prostorno uređenje i poslove provedbe dokumenata prostornog uređenja, osim poslova provedbe dokumenata prostornog uređenja, obavlja i sljedeće stručne poslove:

* prostorno planiranje i uređenje građevinskog zemljišta u dijelu izrade prostornih planova
* zaštita i očuvanje prirodnih i kulturnih dobara u dijelu izrade prostornih planova
* praćenje stanja u prostoru u skladu sa zakonom o prostornom uređenju
* priprema i koordiniranje provedbe urbanističko arhitektonskih natječaja
* koordiniranje i nadzor akata strateškog planiranja od značaja za jedinicu lokalne samouprave
* strateško planiranje u skladu s prostorno planskom dokumentacijom te ostalim strateškim dokumentima

1. **Organizacija**

Radom Upravnog odjela upravlja pročelnica. Unutar Upravnog odjela organiziran je Odsjek za prostorno uređenje gdje za sada radi jedna osoba.

**3. Programi**

|  |  |
| --- | --- |
| **Naziv programa** | **A40 4000 PROSTORNO PLANSKA DOKUMENTACIJA** |
| **Financijski plan programa** | **217.400,00 eura** |
| **Potrebna sredstva** | Planiraju se sredstva u iznosu od 217.400,00 eura koja se odnose na sljedeću aktivnost:   * **A40 4000 K400001** Izrada prostorno planske dokumentacije i urbanističkih planova – 90.900,00 eura * **A40 4000 K40002** e-planovi – 126.500,00 eura |
| **Opis programa** | Grad Karlovac osigurava učinkovito prostorno uređenje grada donošenjem dokumenata prostornog uređenja i drugih dokumenata određenih Zakonom o prostornom uređenju.  Prostorno uređenje u nadležnosti Grada Karlovca obuhvaća osobito:   * usmjeravanje prostornog razvoja Grada sa specifičnim ciljevima i smjernicama za prostorno uređenje u skladu s polazištima i smjernicama iz dokumenata prostornog uređenja regionalne i državne razine, * donošenje dokumenata prostornog uređenja lokalne razine (prostornog plana uređenja grada (PPUG), generalnog urbanističkog plana (GUP) i urbanističkih planova uređenja (UPU) * prihvaćanje izvješća o stanju u prostoru, * propisivanje detaljnijih mjerila i uvjeta za građenje građevina i provedbu drugih zahvata u prostoru, izradu planova užih područja, te urbanu preobrazbu i urbanu sanaciju * planiranje zahvata u prostoru lokalnog značenja, * provođenje mjera za ostvarivanje dokumenata prostornog uređenja * priprema i organizacija provedbe urbanističko arhitektonskih natječaja |
| **Opći ciljevi** | Osnovni cilj prostornog uređenja Grada Karlovca je na načelu integralnog pristupa prostornom planiranju, ostvariti ravnomjeran prostorni razvoj usklađen s gospodarskim, društvenim i okolišnim polazištima, uravnoteženjem razvojnih procesa i različitih potreba i interesa korisnika prostora, kao ograničenog i vrijednog dobra Grada Karlovca.  Takvim prostornim razvojem trebala bi se osigurati:   * prostorna održivost u odnosu na racionalno korištenje i očuvanje kapaciteta prostora u svrhu učinkovite zaštite prostora, * njegovanje i razvijanje prostornih osobitosti, * međusobno usklađen i dopunjujući razmještaj različitih ljudskih djelatnosti i aktivnosti u prostoru radi funkcionalnog i skladnog razvoja zajednice uz zaštitu integralnih vrijednosti prostora, * razumno korištenje i zaštita prirodnih dobara, očuvanje bioraznolikosti, zaštita okoliša i prevencija od rizika onečišćenja, * prostorni uvjeti za razvoj gospodarstva, * zaštita kulturnih dobara i vrijednosti, * dobro organizirana raspodjela i uređenje građevinskog zemljišta, * kvalitetan i human razvoj gradskog naselja Karlovac i okolnih ruralnih naselja, te siguran, zdrav, društveno funkcionalan životni i radni okoliš, * odgovarajući prometni sustav, * opskrba, funkcionalna pristupačnost i uporaba usluga i građevina za potrebe različitih skupina stanovništva, osobito djece, starijih ljudi i osoba smanjenih sposobnosti i pokretljivosti, * kvaliteta i ljepota prostornog i arhitektonskog oblikovanja, * stvaranje visokovrijednog izgrađenog prostora s uvažavanjem specifičnosti pojedinih cjelina te poštivanjem prirodnog i urbanog krajobraza i kulturnog naslijeđa, * sigurnost i zaštita od prirodnih i drugih nesreća. |
| **Posebni ciljevi** | * Izrada ePlanova - izmjena i dopuna Prostornog plana uređenja Grada Karlovca te Generalnog urbanističkog plana uređenja grada Karlovca kao planova nove generacije, u skladu sa Zakonom o prostornom uređenju i Pravilnikom o prostornim planovima. Provedbom ovog projekta putem elektroničkog sustava „ePlanovi“, planovi će biti digitalizirani i omogućit će se njihova provedba putem digitalnog infrastrukturnog servisa za unaprjeđenje pružanja elektroničkih javnih usluga, ubrzavanje izdavanje akata za gradnju i realizacija investicija, kao i brža analiza i usporedba svih relevantnih prostornih podataka. * Izrada UPU Nazorova * Izrada UPU Banija – Kupa II * Pripremna dokumentacija – stručne podloge za prostorne planove |
| **Zakonska osnova za uvođenje programa** | Zakon o prostornom uređenju, Zakon o gradnji i drugi propisi vezani za prostorno uređenje |
| **Odgovorne osobe za program** | Pročelnica i djelatnici Upravnog odjela |
| **Procjena rezultata** | * Izrađene Izmjena i dopuna Prostornog plana uređenja Grada Karlovca te Izmjena i dopuna Generalnog urbanističkog plana grada Karlovca u sustavu ePlanovi kao planovi nove generacije * Izrađen UPU Nazorova * Izrađen UPU Banija – Kupa II |

Pročelnica upravnog odjela za prostorno uređenje i provedbu dokumenata prostornog uređenja

Vesna Ribar,dipl.ing.građ.