**RAZDJEL 010 – SLUŽBA ZA PROVEDBU ITU MEHANIZMA**

1. **Djelatnost**

Služba za provedbu ITU mehanizma obavlja stručne poslove odnosno delegirane funkcije i zadaće posredničkog tijela za odabir operacija (PTOO) u okviru mehanizma integriranih teritorijalnih ulaganja. Prati i primjenjuje nacionalno i EU zakonodavstvo i druga pravila i propise u provedbi mehanizma integriranih teritorijalnih ulaganja na većem urbanom području Karlovac; izrađuje, ažurira i primjenjuje Priručnik o postupanju za posredničko tijelo za odabir operacija; provodi funkcije odabira operacija ITU mehanizma za urbano područje koje se posebno utvrđuju u okviru svakog pojedinog poziva na dodjelu bespovratnih sredstava; surađuje s Upravljačkim tijelom u izradi kriterija za odabir projekata i izradi dokumentacije poziva na dodjelu bespovratnih sredstava; provodi aktivnosti prevencije, otkrivanja i ispravljanja nepravilnosti te utvrđivanje mjera za suzbijanje prijevara, uzimajući u obzir utvrđene rizike; provodi aktivnosti informiranja i vidljivosti; prati i izvještava Upravljačko tijelo o provedbi mehanizma integriranih teritorijalnih ulaganja na urbanom području Karlovac; sudjeluje u radu Odbora za praćenje programa u svojstvu člana i/ili zamjene člana s pravom glasa te u radu drugih odbora na zahtjev Upravljačkog tijela; provodi sve ostale aktivnosti posredničkog tijela za odabir operacija sukladno relevantnim Pravilima.

Ujedno Služba za provedbu ITU mehanizma obavlja poslove uspostave urbanog područja; poslove koordinacije izrade i provedbe strategije razvoja urbanog područja; poslove Tehničkog tajništva urbanog područja (poslovi vezani uz organizaciju i rad Partnerskog i Koordinacijskog vijeća urbanog područja Karlovac); poslove identifikacije i prioritizacije projekata svih jedinica lokalne samouprave koje su u sastavu većeg urbanog područja Karlovac; druge poslove prema zahtjevima Upravljačkog tijela i po nalogu gradonačelnika.

1. **Organizacija**

Službom za provedbu ITU mehanizma rukovodi pročelnica te Služba ima ukupno 3 zaposlena službenika. Radna mjesta s opisom poslova, uvjetima za njihovo obavljanje i predviđeni broj djelatnika navedeni su u Pravilniku o unutarnjem ustrojstvu upravnih tijela Gradske uprave Grada Karlovca.

**3. Programi**

|  |  |
| --- | --- |
| **5003** | **INTEGRIRANA TERITORIJALNA ULAGANJA** |
| **Financijski plan programa** | 153.379,00 EUR |
| **Opis programa** | ITU mehanizam je mehanizam integriranih teritorijalnih ulaganja koji se po prvi puta koristi u Europskoj uniji u razdoblju 2014.-2020. godine, a koji omogućuje integriranje sredstava iz različitih europskih fondova i operativnih programa te ulaganje tih sredstava u aktivnosti kojima će se ojačati uloga gradova kao pokretača gospodarskog razvoja. Za financijsko razdoblje 2021.-2027. definirano je da će se ITU mehanizam provoditi kroz novi program namijenjen urbanom razvoju pod nazivom „Integrirani teritorijalni program“ (ITP) iz tri europska fonda – Europski fond za regionalni razvoj, Kohezijski fond i Fond za pravednu tranziciju. Mjere održivog urbanoga razvoja putem ITU mehanizma u Republici Hrvatskoj za novo financijsko razdoblje provodi Ministarstvo regionalnoga razvoja i fondova Europske unije (MRRFEU) kao Upravljačko tijelo za program.  Ulogu Posredničkog tijela za odabir operacija u Gradu Karlovcu kao gradu središtu urbanog područja obavlja Služba za provedbu ITU mehanizma. Svi prihvatljivi troškovi posredničkog tijela – plaće, edukacije, troškovi prijevoza, smještaja i dnevnica, troškovi vanjskih stručnjaka, informatičke i uredske opreme te troškovi promidžbe i vidljivosti financirat će se sredstvima tehničke pomoći na bazi šestomjesečnog potraživanja troškova (do 15. srpnja za razdoblje 1.1. do 30.6. i do 15. siječnja za razdoblje 1.7. do 31.12.). Temeljem Smjernica za uspostavu urbanih područja i izradu Strategija razvoja urbanih područja, verzija 2.0, Ministarstva regionalnoga razvoja i EU fondova, Gradsko vijeće Grada Karlovca je donijelo Odluku o uspostavi urbanog područja Karlovac kojom urbano područje obuhvaća sedam gradova i općina: gradovi Karlovac, Duga Resa, Ozalj i Slunj te općine Krnjak, Cetingrad i Rakovica. |
| **Opći cilj** | Pridonijeti ravnomjernom i integriranom gospodarskom, društvenom, prostornom, okolišnom, kulturnom i turističkom razvoju Većeg urbanog područja Karlovac (VUP Karlovac) provedbom planiranih i integriranih projekata gradova i općina u urbanom području - Karlovac, Duga Resa, Ozalj, Slunj, Krnjak, Cetingrad, Rakovica |
| **Posebni ciljevi** | * Osnaživanje društva kroz razvoj dostupnih usluga i rast životnog standarda * Razvoj gospodarstva na temeljima znanja i tradicije, lokalnih vrijednosti i tehnologija budućnosti * Regeneracija urbanog okoliša kroz obnovu javnih prostora, osnaživanje zelenog identiteta te jačanje povezanosti |
| **Potrebna sredstva** | * Kapitalni projekt K500301 „Strategija razvoja Većeg urbanog područja Karlovac“ – 5.000,00 EUR * Tekući projekt T500301 „ITU Tehnička pomoć“ - 148.379,00 EUR |
| **Zakonska osnova** | * Uredba (EU) 2021/1060 Europskog parlamenta i Vijeća od 24. lipnja 2021. o utvrđivanju zajedničkih odredaba o Europskom fondu za regionalni razvoj, Europskom socijalnom fondu plus, Kohezijskom fondu, Fondu za pravednu tranziciju i Europskom fondu za pomorstvo, ribarstvo i akvakulturu te financijskih pravila za njih i za Fond za azil, migracije i integraciju, Fond za unutarnju sigurnost i Instrument za financijsku potporu u području upravljanja granicama i vizne politike (SL L 231, 30. 6. 2021.) * Zakon o institucionalnom okviru za korištenje fondova Europske unije u Republici Hrvatskoj (NN 116/21) - na snazi od 04.11.2021. * Uredba o tijelima u sustavu upravljanja i kontrole za provedbu programa iz područja teritorijalnih ulaganja i pravedne tranzicije za financijsko razdoblje 2021. – 2027. * Zakon o regionalnom razvoju RH (NN 147/2014, 123/17 i 118/18); * Smjernice za uspostavu urbanih područja i izradu strategija razvoja urbanih područja za financijsko razdoblje 2021. - 2027., verzija 2.0 i verzija 2.1 |
| **Procjena rezultata** | Provedba ITU mehanizma na Većem urbanom području Karlovac rezultirat će brojem raspisanih javnih poziva, prijavljenih i ugovorenih projekata gradova i općina iz urbanog područja i iznosom odobrenih sredstava tehničke pomoći za PTOO |
| **Odgovorne osobe za program** | Pročelnica i službenici Službe za provedbu ITU mehanizma |
| **Broj djelatnika za provođenje programa** | Planirani broj djelatnika u Službi za provedbu ITU mehanizma:  1 pročelnik  2 viša savjetnika za provedbu ITU mehanizma |
| **Mjere efikasnosti** | * Provedene aktivnosti vezano uz provedbu i praćenje provedbe Strategije razvoja urbanog područja (SRUP) i provedbenih dokumenata: Akcijski plan SRUP-a, Komunikacijska strategija i komunikacijski akcijski plan SRUP-a * Provedene aktivnosti vezano uz objavu javnih poziva za dodjelu bespovratnih sredstava * Provedene aktivnosti vezano uz odabir operacija * Provedene aktivnosti izvještavanja o provedbi mehanizma integriranih teritorijalnih ulaganja na urbanom području Karlovac * Provedene aktivnosti vezano uz dodjelu sredstava tehničke pomoći * Provedene aktivnosti informiranja i vidljivosti |
| **Rezultati** | * Broj organiziranih sjednica Partnerskog i Koordinacijskog vijeća; broj donesenih Odluka na sjednicama vijeća * Broj izvješća o srednjoročnom vrednovanju – broj i iznos provedenih projekata iz Strategije razvoja Većeg urbanog područja Karlovac 2021.-2027. tijekom srednjoročnog razdoblja * Broj objavljenih javnih poziva za dodjelu bespovratnih sredstava * Broj ocijenjenih projektnih prijedloga za sufinanciranje kroz ITU mehanizam * Broj izvješća o provedbi ITU mehanizma dostavljenih Upravljačkom tijelu * Iznos bespovratnih sredstava tehničke pomoći uplaćen u proračun Grada * Broj objavljenih članaka/izjava za medije/događanja i sl. o provedbi ITU mehanizma i provedbi SRUP-a |
| **Odgovorne osobe za program** | Pročelnica i djelatnici Službe za provedbu ITU mehanizma |

Pročelnica Službe za provedbu ITU mehanizma

Anita Trbuščić, dipl. oec.