|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA: …….

URBROJ: ……

Karlovac, …….

Prijedlog!

Temeljem članka 67. stavka 1. Zakona o komunalnom gospodarstvu („Narodne novine“ br. 68/18, 110/18, 32/20 i 145/24, dalje u tekstu: Zakon) te članaka 34. i 97. Statuta Grada Karlovca („Glasnik Grada Karlovca“ br. 7/09, 8/09, 3/13, 6/13, 1/15- potpuni tekst, 3/18, 13/18, 6/20, 4/21, 8/21, 9/21 – potpuni tekst i 10/22) Gradsko vijeće Grada Karlovca na \_\_\_\_\_\_. sjednici održanoj dana \_\_\_\_\_\_ 2025. godine, donosi

PROGRAM GRAĐENJA KOMUNALNE INFRASTRUKTURE U 2026. GODINI

Članak 1.

Programom građenja komunalne infrastrukture u 2026. godini (dalje u tekstu: Program) sukladno primjenjivim odredbama Zakona o komunalnom gospodarstvu određuje se građenje komunalne infrastrukture na području Grada Karlovca za:

1. Građevine komunalne infrastrukture koje će se graditi radi uređenja neuređenih dijelova građevinskog područja, odnosno u uređenim dijelovima građevinskog područja
2. Građevine komunalne infrastrukture koje će se graditi izvan građevinskog područja
3. Postojeće građevine komunalne infrastrukture koje će se rekonstruirati i način rekonstrukcije.

Program sadrži procjenu troškova građenja komunalne infrastrukture odvojeno za svaku građevinu i ukupno te odvojeno prema izvoru njihova financiranja, kao i opis planiranih projekata.

Članak 2.

Procijenjeni troškovi građenja komunalne infrastrukture u 2026. godini sadržani u ovom Programu iznose sveukupno 13.547.938,00 eura.

Članak 3.

Ukupno procijenjeni troškovi građenja građevina komunalne infrastrukture koje će se graditi radi uređenja neuređenih dijelova građevinskog područja, odnosno u uređenim dijelovima građevinskog područja iznose 6.144.763,00 eura, a odnose se na sljedeće projekte:

3.1. OBILAZNICA ZVIJEZDE – osigurana su sredstva za dovršetak rješavanja imovinsko pravnih odnosa te za radove na rekonstrukciji postojeće prometnice Put D. Trstenjaka i izgradnju produžetka iste ulice kako bi se spojila s Ulicom J. Draškovića (tzv. obilaznica Zvijezde). Zahvat se planira u dužini od 1490 m uz izgradnju prateće komunalne infrastrukture (pješačko – biciklističke staze, javne rasvjete, oborinske odvodnje, krajobraznog uređenja) a s ciljem razvoja prometne infrastrukture i usluga te očuvanja i revitalizacije zaštićene povijesne jezgre Grada Karlovca.

Planiraju se financijska sredstva i za radove na uklanjanju stambenog objekta (za koji su prethodno riješeni imovinsko pravni odnosi s bivšim vlasnicima/korisnicima), a koji se nalazi na trasi buduće prometnice.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Rješavanje imovinskopravnih odnosa-otkup zemljišta | 10.000,00 | Opći prihodi i primici | 10.000,00 |
| Radovi na izgradnji | 4.920.000,00 | Europski fond za regionalni razvoj | 3.000.000,00 |
| Usluga stručnog nadzora građenja | 80.000,00 | Namjenski primici od zaduživanja - ostali | 2.020.000,00 |
| Uklanjanje objekta | 20.000,00 |  |  |
| UKUPNO | 5.030.000,00 € |  | 5.030.000,00 € |

3.2. PROMETNICA POSLOVNA ZONA SELCE – osigurana su sredstva za dovršetak rješavanja imovinsko pravnih odnosa za izgradnju prometnice u Poslovnoj zoni Selce. Prometnica se planirana u ukupnoj dužini od 3.000 metara, za dvosmjerni promet s oborinskom odvodnjom, DTK kanalizacijom i javnom rasvjetom na više katastarskih čestica u k.o. Karlovac I.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Rješavanje imovinskopravnih odnosa-otkup zemljišta | 140.000,00 | Opći prihodi i primici | 140.000,00 |
| UKUPNO | 140.000,00 € |  | 140.000,00 € |

3.3. IZGRADNJA PROMETNICE LUŠČIĆ – osiguravaju se sredstva za dovršetak radova na izgradnji prometnice koja će omogućiti pristup budućem dječjem vrtiću, osnovnoj školi te ostalim sadržajima na prostoru nekadašnje vojarne Luščić. Prometnica se izvodi u duljini od 850 metara, za dvosmjerno odvijanje prometa s pješačkom i biciklističkom stazom te s pripadajućom komunalnom i zelenom infrastrukturom. Dio financijskih sredstava planira se za uslugu izrade projektne dokumentacije za izgradnju pristupne ceste do budućeg doma umirovljenika na Luščiću.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 49.500,00 | Mehanizam za oporavak i otpornost – bespovratna sredstva | 42.500,00 |
| Usluga stručnog nadzora građenja | 500,00 | Namjenski primici od zaduživanja - ostali | 7.500,00 |
| Izrada projektne dokumentacije | 50.000,00 | Višak prihoda iz prethodne godine - opći prihodi | 50.000,00 |
| UKUPNO | 100.000,00 € |  | 100.000,00 € |

3.4. PROMETNICA ZAGRAD GAJ **–** planiraju se financijska sredstva za uslugu izmjene i dopune idejnog i glavnog projekta te za dovršetak radova na izgradnji, odnosno rekonstrukciji prometnice koja će se osigurati bolji pristup Starom gradu Dubovcu te omogućiti parkiranje za posjetitelje i korisnike sadržaja koji se organiziraju na Starom gradu. U prvoj fazi radova izvodi se dio Ulice Zagrad-Gaj s parkiralištem i okretištem (uključujući pripadajuću infrastrukturu), te prilaz prema trafostanici. Parkiralište ima 15 parkirnih mjesta, od kojih su 3 parkirna mjesta za vozila osoba sa invaliditetom, te ima parkirnu površinu za motocikle i bicikle.

Druga faza radova obuhvaća izgradnju parkirališta s 56 parkirališnih mjesta.

Zahvat obuhvaća radove na odvodnji, izgradnji javne rasvjete i DTK instalacije.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 315.000,00 | Europski fond za regionalni razvoj | 272.000,00 |
| Usluga stručnog nadzora građenja | 5.000,00 | Namjenski primici od zaduživanja - ostali | 48.000,00 |
| Izrada projektne dokumentacije | 8.738,00 | Opći prihodi i primici | 8.738,00 |
| UKUPNO | 328.738,00 € |  | 328.738,00 € |

3.5. IZGRADNJA NOGOSTUPA LOGORIŠTE – planiraju se financijska sredstva za izgradnju pješačke staze na k.č. 2237/4 k.o. Mala Švarča (u MO Logorište) uz kolnik nerazvrstane županijske ceste NC318500, i to kao nastavak postojećeg nogostupa. Projektirani zahvat ukupne je dužine 328 m, dok je sama pješačka staza duljine 291 m, prosječne širine 2,5 m. Između pješačke staze i kolnika ceste izvodi se rigol u koji su postavljaju slivnici s taložnicama, za odvodnju oborinskih voda s dijela prometne površine i pješačke površine.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 73.500,00 | Komunalni doprinos | 75.000,00 |
| Usluga stručnog nadzora građenja | 1.500,00 |  |  |
| UKUPNO | 75.000,00 € |  | 75.000,00 € |

3.6. PARKIRALIŠTE I PRISTUPNA PROMETNICA GROBLJA JAMADOL – planiraju se financijska sredstva za dovršetak izrade projektne dokumentacije (glavni projekt) te za rješavanje imovinsko pravnih odnosa za uređenje okoliša groblja Jamadol u ulici Strmac, a što obuhvaća izgradnju parkirališta (10 motorističkih, 19 biciklističkih i 214 automobilskih parkirališnih mjesta) i rekonstrukciju prometnice, s pripadajućom odvodnjom i javnom rasvjetom. Prometnica je planirana za dvosmjerno odvijanje kolnog prometa s obostranim stazama za kretanje pješaka. Zahvat se izvodi od križanja ulice Strmac i Jamadolske ulice, gdje je prema prostornom planu planirano kružno raskrižje, do pozicije mrtvačnice groblja Jamadol, odnosno 240 metara sjeverno od raskrižja.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 14.675,00 | Višak prihoda iz prethodne godine - opći prihodi | 14.675,00 |
| Rješavanje imovinskopravnih odnosa | 4.000,00 | Prihodi od prodaje zemljišta | 4.000,00 |
| UKUPNO | 18.675,00 € |  | 18.675,00 € |

3.7. KOMUNALNO OPREMANJE ZGRADE POS\_a – osiguravaju se sredstva za potrebe izgradnje komunalne infrastrukture za nesmetano funkcioniranje buduće zgrade programa društveno poticane stanogradnje u Ulici Herte Turze.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 19.600,00 | Opći prihodi i primici | 5.000,00 |
| Usluga stručnog nadzora građenja | 400,00 | Naknada za koncesije | 15.000,00 |
| UKUPNO | 20.000,00 € |  | 20.000,00 € |

3.8. UREĐENJE TRGA I PODZEMNE GARAŽE U NAZOROVOJ – sukladno provedenom urbanističko-arhitektonskom natječaju, osiguravaju se sredstva za uslugu izrade projektno - tehničke dokumentacije za uređenje javne površine (trga) i javne podzemne garaže.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 225.000,00 | Višak prihoda iz prethodne godine – opći prihodi | 225.000,00 |
| UKUPNO | 225.000,00 € |  | 225.000,00 € |

3.9. PARK GRABRIK ***–*** nakon izgradnje novog parka u Grabriku s nadogradnjom biciklističke infrastrukture, osiguravaju se financijska sredstva za troškove usluge promocije i vidljivosti projekta, kao i za nabavu i ugradnju opreme (mjerač broja bicikala). Planirana sredstva za usluge, kao i za nabavu opreme, uz projekt Park Grabrik, obuhvaćaju i navedene troškove za projekt Izgradnje prometnice Luščić (oba projekt se provode unutar istog javnog poziva za financiranje iz ITU mehanizma).

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Rashodi za usluge (promocija i vidljivost) | 25.000,00 | Europski fond za regionalni razvoj | 44.468,00 |
| Oprema | 27.725,00 | Opći prihodi i primici | 8.257,00 |
| UKUPNO | 52.725,00 € |  | 52.725,00 € |

3.10. IZGRADNJA RASVJETE BASEBALL IGRALIŠTA – osiguravaju se sredstva za uslugu izrade projektne dokumentacije za izgradnju rasvjete baseball igrališta u Grabriku .

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 8.500,00 | Opći prihodi i primici | 8.500,00 |
| UKUPNO | 8.500,00 € |  | 8.500,00 € |

3.11. IZGRADNJA RASVJETE KOŠARKAŠKOG IGRALIŠTA - NOVI CENTAR – osiguravaju se sredstva za uslugu izrade projektne dokumentacije za izgradnju rasvjete košarkaškog igrališta u Gradskoj četvrti Novi Centar.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 5.000,00 | Opći prihodi i primici | 5.000,00 |
| UKUPNO | 5.000,00 € |  | 5.000,00 € |

3.12. OBORINSKA ODVODNJA ULICA SLAVKA ROZGAJA **–** planiraju se potrebna financijska sredstva za rješavanje imovinsko pravnih odnosa i radove na izgradnji oborinske odvodnje u Ulici Slavka Rozgaja.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Rješavanje imovinsko pravnih odnosa | 1.500,00 | Opći prihodi i primici | 1.500,00 |
| Radovi na rekonstrukciji | 61.500,00 | Komunalna naknada | 62.500,00 |
| Usluga stručnog nadzora građenja | 1.000,00 |  |  |
| UKUPNO | 64.000,00 € |  | 64.000,00 € |

3.13. OBORINSKA ODVODNJA U NASELJU JELSA – osiguravaju se sredstva za potrebe rješavanja imovinsko pravnih odnosa te za uslugu izrade projektne dokumentacije za buduću izgradnju oborinske odvodnje u naselju Jelsa (dio ulice Borlin, ulica Donja Jelsa, dio Gornje Jelse, Budin, ulica J. Matka, Perinčići, dio Seljana, Brdo, Ribi, dio Brodaraca).

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Rješavanje imovinskopravnih odnosa | 1.500,00 | Opći prihodi i primici | 1.500,00 |
| Izrada projektne dokumentacije | 62.500,00 | Višak prihoda iz prethodne godine – opći prihodi | 62.500,00 |
| UKUPNO | 64.000,00 € |  | 64.000,00 € |

3.14. IZGRADNJA OBORINSKE ODVODNJE U DIJELU ULICE DONJA ŠVARČA – osiguravaju se sredstva za troškove usluge izrade projektne dokumentacije za buduću izgradnju oborinskog kanala (duljine cca 470 m) u dijelu ulice Donja Švarča (od kućnog broja 78 do kućnog broja 90, od kućnog broja 49 do kućnog broja 45, i dalje do oborinskog kanala).

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 13.125,00 | Opći prihodi i primici | 13.125,00 |
| UKUPNO | 13.125,00 € |  | 13.125,00 € |

Članak 4.

Ukupno procijenjeni troškovi građenja građevina komunalne infrastrukture koje će se graditi izvan građevinskog područja iznose 32.000,00 eura, a odnose se na sljedeći projekt:

4.1. SANACIJA KANALA SAJEVAC – osiguravaju se financijska sredstva za potrebe rješavanja imovinsko pravnih odnosa (kupnju zemljišta) za izgradnju kanala oborinske odvodnje dijela pritoka potoka Sajevac u naselju Turanj kroz postojeće korito u slivu dužine 1,55 km.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Kupnja zemljišta | 32.000,00 | Opći prihodi i primici | 32.000,00 |
| UKUPNO | 32.000,00 € |  | 32.000,00 € |

Članak 5.

Ukupno procijenjeni troškovi rekonstruiranja građevina komunalne infrastrukture iznose 7.371.175,00 eura, a odnose se na sljedeće projekte:

5.1. KARLOVAC II – ZVIJEZDA– projekt obuhvaća rekonstrukciju i uređenje prometnih površina unutar Zvijezde (zahvati: EE, vrelovod, hortikultura, urbana oprema, plinovod, parterno uređenje, izgradnja DTK). U 2026. godini osiguravaju se potrebna financijska sredstva za dovršetak radova, kao i za uslugu izmjene i dopune projektne dokumentacije.

|  |  |  |  |
| --- | --- | --- | --- |
| PROCJENA TROŠKOVA – RASHODI | | IZVOR FINANCIRANJA | |
| Radovi na rekonstrukciji | 468.000,00 | Višak prihoda iz prethodne godine – opći prihodi | 40.000,00 |
| Usluga stručnog nadzora građenja | 17.000,00 | Komunalni doprinos | 500.000,00 |
| Usluga vođenja projekta – upravljanje projektom | 12.500,00 |  |  |
| Usluga vođenja projekta – pravna podrška | 2.500,00 |  |  |
| Izrada projektne dokumentacije | 40.000,00 |  |  |
| UKUPNO | 540.000,00 € |  | 540.000,00 € |

5.2. NOGOSTUP HRNETIĆ**–** u 2026. godini planiraju se financijska sredstva za dovršetak radova na izgradnji nogostupa i rekonstrukciji dijela prometnice u naselju Hrnetić – Novaki, kao i za uslugu izrade projektne dokumentacije (izmjena i dopuna glavnog projekta). Nogostup se izvodi najvećim dijelom s desne strane prometnice u naselju Hrnetić - Novaki u dužini od 2.320 m. Početak zahvata je na početku naselja Hrnetić (u blizini nadvožnjaka “Drežnik” autoceste A1), a kraj zahvata nalazi se na završetku naselja Novaki (južno od državne ceste DC228, Ulica Kaštel). U okviru projekta rješava se i oborinska odvodnja nogostupa i prometnice.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 216.000,00 | Komunalni doprinos | 129.716,00 |
| Usluga stručnog nadzora građenja | 4.000,00 | Višak prihoda iz prethodne godine – komunalni doprinos | 90.284,00 |
| Izrada projektne dokumentacije | 6.625,00 | Opći prihodi i primici | 6.625,00 |
| UKUPNO | 226.625,00 € |  | 226.625,00 € |

5.3. NOGOSTUP SKAKAVAC **–** planiraju se financijska sredstva za troškove usluge izrade projektne dokumentacije za rekonstrukciju dijela nerazvrstane ceste Skakavac-Lipje (NC 340880) izgradnjom nogostupa ukupne dužine cca 140 m (od raskrižja s nerazvrstanom županijskom cestom oznake NC 318600 do Osnovne škole Skakavac).

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 5.000,00 | Opći prihodi i primici | 5.000,00 |
| UKUPNO | 5.000,00 € |  | 5.000,00 € |

5.4. UREĐENJE KUPSKE ULICE – u sklopu izgradnje vodoopskrbe i mješovite kanalizacije u ulicama Pivovarska i Kupska od strane tvrtke Vodovod i kanalizacija d.o.o., planiraju se i radovi na uređenju, odnosno rekonstrukciji prometnice (proširenje, izgradnja nogostupa) i prateće infrastrukture u navedenim ulicama kojih će biti investitor Grad Karlovac. U 2026. godini osiguravaju se financijska sredstva za izradu projektne dokumentacije te za rješavanje imovinsko pravnih odnosa u okviru budućeg zahvata u prostoru.

|  |  |  |  |
| --- | --- | --- | --- |
| PROCJENA TROŠKOVA – RASHODI | | IZVOR FINANCIRANJA | |
| Izrada projektne dokumentacije | 2.800,00 | Višak prihoda iz prethodne godine – opći prihodi | 2.800,00 |
| Rješavanje imovinsko pravnih odnosa | 5.000,00 | Opći prihodi i primici | 5.000,00 |
| UKUPNO | 7.800,00 € |  | 7.800,00 € |

5.5. REKONSTRUKCIJA ULICE DONJA ŠVARČA – planiraju se financijska sredstva za dovršetak izrade projektne dokumentacije te za rješavanje imovinsko pravnih odnosa u obuhvatu budućeg zahvata rekonstrukcije dijela ulice Donja Švarča (obnova prometne površine i građenje pješačke staze sa pripadajućom infrastrukturom te javnom rasvjetom). Projekt se provodi u suradnji s tvrtkom Vodovod i kanalizacija d.o.o.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Izrada projektne dokumentacije | 6.250,00 | Višak prihoda iz prethodne godine -opći prihodi | 6.250,00 |
| Rješavanje imovinsko pravnih odnosa | 30.000,00 | Opći prihodi i primici | 30.000,00 |
| UKUPNO | 36.250,00 € |  | 36.250,00 € |

5.6. UREĐENJE KURELČEVE ULICE **–** planiraju se financijska sredstva za radove na rekonstrukciji Ulice Frana Kurelca (od križanja s Ulicom Stjepana Radića do križanja s ulicom Ruski put, u duljini od 400 m). Rekonstrukcija obuhvaća gradnju novog kolnika, pješačko-biciklističkih staza, oborinske odvodnje, DTK kanalizacije i javne rasvjete.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na rekonstrukciji | 920.000,00 | Europski fond za regionalni razvoj | 560.400,00 |
| Usluga stručnog nadzora građenja | 14.000,00 | Namjenski primici od zaduživanja - ostali | 373.600,00 |
| UKUPNO | 934.000,00 € |  | 934.000,00 € |

5.7. REKONSTRUKCIJA MOSTA BANIJA – planiraju se financijska sredstva za nastavak/dovršetak radova na izvanrednom održavanju mosta Banija. U okviru projekta izvode se radovi na sanaciji donjeg ustroja, betonskog dijela rasponske konstrukcije, kolnika i opreme te radovi na sanaciji čeličnog dijela rasponske konstrukcije i ležajeva mosta kako bi se poboljšalo ispunjavanje temeljnih zahtjeva za građevinu. Provedba ovog projekta financira se od strane Hrvatskih cesta d.o.o.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 1.684.000,00 | Pomoći od ostalih subjekata unutar općeg proračuna | 1.700.000,00 |
| Usluga stručnog nadzora građenja | 16.000,00 |  |  |
| UKUPNO | 1.700.000,00 € |  | 1.700.000,00 € |

5.8. UREĐENJE TRGA BANA JOSIPA JELAČIĆA – projekt obuhvaća rekonstrukciju trga s ciljem formiranje atraktivnog javnog prostora te povratak uloge središnjeg glavnog trga grada Karlovca. Novim rješenjem zadržana je funkcionalna podjela na dva dijela: središnji reprezentativni trg (za boravak građana i manifestacije) i tzv. Mali plac (zadržane su funkcije iz povijesnog stanja – prodaja na klupama i javne sanitarije). Ukupna ploha trga bit će izvedena u jednom nivou, u trobojnoj kombinaciji granitnih kocaka i ploča. U jugozapadnom kvadrantu trga, u ravnini trga izvest će se fontana – vodoskok, a stupovi javne rasvjete postavit će se duž duljih stranica trga. Na plohu trga postavit će se i urbana oprema (demontažne „klupe“, elementi za bicikle, koševi za smeće). Postojeći objekt podzemnih javnih sanitarija zamijeniti će se novim, proširenim podzemnim objektom (sanitarije i spremišta) s podiznom platformom radi pristupa osobama smanjene pokretljivosti. Iznad podzemne etaže izgradit će se longitudinalna nadstrešnica koja će štiti ulaz u podzemnu etažu te u svom produžetku omogućiti tradicionalnu prodaju na klupama.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Radovi na izgradnji | 3.610.000,00 | Europski fond za regionalni razvoj | 2.220.000,00 |
| Rashodi za usluge (stručni nadzor, projektantski nadzor, koordinator II, voditelj projekta gradnje) | 90.000,00 | Namjenski primici od zaduživanja - ostali | 1.480.000,00 |
| UKUPNO | 3.700.000,00 € |  | 3.700.000,00 € |

5.9. KLIZIŠTE REČICA – osiguravaju se financijska sredstva za dovršetak rješavanja imovinsko pravnih odnosa te za radove (uključujući uslugu stručnog nadzora) na sanaciji klizišta na nerazvrstanoj cesti uz osnovnu školu Rečica. Izvest će se rekonstrukcija koridora prometnice NC Rečica i sanacija klizišta izgradnjom gabionske potporne konstrukcije (u četiri reda, ukupne visine cca 4,0 m) s izradom nasipne konstrukcije u njenoj pozadini (kameni klin) te pripadajućim drenažnim sustavom. Ukupna dužina zahvata rekonstrukcije kolničke konstrukcije obuhvaća punu širinu kolnika i nogostupa u dulji od 90 m te potporne konstrukcije u duljini cca 66,0 m.

|  |  |  |  |
| --- | --- | --- | --- |
| PROCJENA TROŠKOVA - RASHODI | | IZVOR FINANCIRANJA | |
| Rješavanje imovinsko pravnih odnosa - otkup zemljišta | 5.000,00 | Opći prihodi i primici | 5.000,00 |
| Radovi na izgradnji | 212.500,00 | Komunalni doprinos | 108.250,00 |
| Usluga stručnog nadzora građenja | 4.000,00 | Pomoći od ostalih subjekata unutar općeg proračuna | 108.250,00 |
| UKUPNO | 221.500,00 € |  | 221.500,00 € |

Članak 6.

Rekapitulacija procjene troškova (rashoda) Programa građenja komunalne infrastrukture u 2026. godini:

|  |  |  |
| --- | --- | --- |
| R.br. | NAZIV PROJEKTA | UKUPNA PROCJENA TROŠKOVA |
| 1. | 3.1. Obilaznica Zvijezde | 5.030.000,00 |
| 2. | 3.2. Prometnica Poslovna zona Selce | 140.000,00 |
| 3. | 3.3. Izgradnja prometnice Luščić | 100.000,00 |
| 4. | 3.4. Prometnica Zagrad Gaj | 328.738,00 |
| 5. | 3.5. Izgradnja nogostupa Logorište | 75.000,00 |
| 6. | 3.6. Parkiralište i pristupna prometnica groblja Jamadol | 18.675,00 |
| 7. | 3.7. Komunalno opremanje zgrade POS-a | 20.000,00 |
| 8. | 3.8. Uređenje trga i podzemne garaže u Nazorovoj | 225.000,00 |
| 9. | 3.9. Park Grabrik | 52.725,00 |
| 10. | 3.10. Izgradnja rasvjete baseball igrališta | 8.500,00 |
| 11. | 3.11. Izgradnja rasvjete košarkaškog igrališta - Novi Centar | 5.000,00 |
| 12. | 3.12. Oborinska odvodnja Ulice Slavka Rozgaja | 64.000,00 |
| 13. | 3.13. Oborinska odvodnja u naselju Jelsa | 64.000,00 |
| 14. | 3.14. Izgradnja oborinske odvodnje u dijelu ulice Donja Švarča | 13.125,00 |
| 15. | 4.1. Sanacija kanala Sajevac | 32.000,00 |
| 16. | 5.1. Karlovac II – Zvijezda | 540.000,00 |
| 17. | 5.2. Nogostup Hrnetić | 226.625,00 |
| 18. | 5.3. Nogostup Skakavac | 5.000,00 |
| 19. | 5.4. Uređenje Kupske ulice | 7.800,00 |
| 20. | 5.5. Rekonstrukcija ulice Donja Švarča | 36.250,00 |
| 21. | 5.6. Uređenje Kurelčeve ulice | 934.000,00 |
| 22. | 5.7. Rekonstrukcija mosta Banija | 1.700.000,00 |
| 23. | 5.8. Uređenje Trga bana Josipa Jelačića | 3.700.000,00 |
| 24. | 5.9. Klizište Rečica | 221.500,00 |
|  | S V E U K U P N O | 13.547.938,00 € |

Članak 7.

Financiranje projekata unutar ovog Programa vršit će se iz sljedećih izvora: višak prihoda iz prethodne godine (opći prihodi i primici, komunalni doprinos), opći prihodi i primici proračuna, komunalni doprinos, komunalna naknada, pomoći od ostalih subjekata unutar općeg proračuna, namjenski primici od zaduživanja - ostali, naknada za koncesije, prihodi od prodaje zemljišta, Europski fond za regionalni razvoj, Mehanizam za oporavak i otpornost - bespovratna sredstva.

U člancima 3., 4. i 5. ovog Programa iskazani su izvori financiranja odvojeno za svaku građevinu komunalne infrastrukture, odnosno za svaki projekt.

Članak 8.

Naredbodavac za realizaciju ovog Programa je gradonačelnik Grada Karlovca.

Za realizaciju ovog Programa zadužuju se Upravni odjel za gradnju i zaštitu okoliša, Upravni odjel za imovinsko pravne poslove i upravljanje imovinom te Upravni odjel za gospodarstvo, razvoj grada i EU fondove.

Članak 9.

Gradonačelnik Grada Karlovca dužan je, istodobno s Izvješćem o izvršenju Proračuna Grada Karlovca za 2026. godinu, podnijeti Gradskom vijeću Grada Karlovca izvješće o izvršenju ovog Programa.

Članak 10.

Ovaj Program objavit će se u „Glasniku Grada Karlovca“, a stupa na snagu 1. siječnja 2026. godine.

PREDSJEDNIK

GRADSKOG VIJEĆA GRADA KARLOVCA

Mario Jovković, mag. psych.

DOSTAVITI:

1. Upravni odjel za poslove gradonačelnika, ovdje
2. Ministarstvo prostornoga uređenja, graditeljstva i državne imovine,

Ulica Republike Austrije 20, 10 000 Zagreb

1. Upravni odjel za proračun i financije, ovdje
2. Upravni odjel za gradnju i zaštitu okoliša, ovdje
3. Upravni odjel za gospodarstvo, razvoj grada i EU fondove, ovdje
4. Upravni odjel za imovinsko pravne poslove i upravljanje imovinom, ovdje
5. Predsjednik Gradskog vijeća, ovdje
6. Dokumentacija
7. Zapisnik
8. Glasnik Grada Karlovca
9. Pismohrana

O B R A Z L O Ž E NJ E

Sukladno Zakonu o komunalnom gospodarstvu („Narodne novine“ br. 68/18, 110/18, 32/20 i 145/24) predlažemo Program građenja komunalne infrastrukture u 2026. godini. Odredbom članka 67. Zakona o komunalnom gospodarstvu propisana je obveza jedinica lokalne samouprave, odnosno predstavničkog tijela da za svaku kalendarsku godinu, istodobno s donošenjem proračuna, donese i program građenja komunalne infrastrukture. Program sadrži procjenu troškova građenja (izrada projektne dokumentacije, rješavanje imovinsko pravnih odnosa, građenje, provedba stručnog nadzora i dr.) komunalne infrastrukture na području Grada Karlovca u 2026. godini odvojeno za svaku građevinu i ukupno te odvojeno prema izvoru njihova financiranja, kao i opis planiranih projekata (navedeno i opisano u člancima 3., 4. i 5. Programa).

Prema članku 68. stavku prvom Zakona o komunalnom gospodarstvu, Program građenja komunalne infrastrukture izrađuje se i donosi u skladu s izvješćem o stanju u prostoru, potrebama uređenja zemljišta planiranog prostornim planovima i planom razvojnih programa koji se donose na temelju posebnih propisa, vodeći računa o troškovima građenja infrastrukture te financijskim mogućnostima i predvidivim izvorima prihoda financiranja njezina građenja. Cilj Programa je da se uređenjem i razvojem grada (izgradnjom nove komunalne infrastrukture i rekonstrukcijom postojeće) utječe na poboljšanje uvjeta i opće kvalitete života i rada građana te poslovnih subjekata Grada Karlovca. Kao poseban cilj ističe se izgradnja, odnosno rekonstrukcija i uređenje većeg broja prometnica - nerazvrstanih cesta kao jedne od najznačajnije komunalne infrastrukture na području grada (rekonstrukcija ulica u GČ Zvijezdi u okviru projekta Karlovac II, izgradnja nogostupa Hrnetić i Logorište, dovršetak radova na izgradnji prometnice Luščić i na rekonstrukciji prometnice Zagrad Gaj s izgradnjom parkirališta, rekonstrukcija prometnice Put D. Trstenjaka i izgradnja produžetka iste ulice - tzv. obilaznica Zvijezde, rekonstrukcija Ulice F. Kurelca, buduća izgradnja prometnice u Poslovnoj zoni Selce, i dr.) a čime će se stvoriti povoljniji uvjeti za zadovoljenje životnih potreba svih građana i poticanje daljnjeg razvoja gospodarstva. Provedba nekih od navedenih projekata planira se kroz više godina, pri čemu će neki biti završeni u 2026. godini, dok za neke u 2026. godini započinje gradnja ili radnje koje prethode samoj izgradnji (npr. izrada projektne dokumentacije, rješavanje imovinsko pravnih odnosa, ishođenje potrebnih dozvola, i dr.).

Sveukupni procijenjeni troškovi (rashodi) prikazani u ovom Programu iznose 13.547.938,00 eura, od čega troškovi građenja građevina komunalne infrastrukture u građevinskom području iznose 6.144.763,00 eura, troškovi građenja izvan građevinskog područja iznose 32.000,00 eura, a troškovi rekonstrukcije komunalne infrastrukture iznose 7.371.175,00 eura. Vrijednosti pojedinih aktivnosti sadržanih u Programu procijenjene su temeljem troškova građenja usporedivih građevina komunalne infrastrukture iz prethodne godine, a konačna vrijednost svakog pojedinog zahvata, odnosno nabave izvršenja radova, usluga i opreme utvrdit će se tek temeljem stvarnih i ukupnih troškova provedbe projekta.

Za realizaciju Programa zadužuju se Upravni odjel za gradnju i zaštitu okoliša, Upravni odjel za imovinsko pravne poslove i upravljanje imovinom (u dijelu rješavanja imovinsko pravnih odnosa) te Upravni odjel za gospodarstvo, razvoj grada i EU fondove (projekt Park Grabrik - usluge promocije i vidljivosti i nabava opreme).

Sukladno članku 71. Zakona o komunalnom gospodarstvu, obveza gradonačelnika je da istodobno s Izvješćem o izvršenju Proračuna za 2026. godinu, podnese Gradskom vijeću Grada Karlovca izvješće o izvršenju ovog Programa.

Slijedom prethodno iznijetog i obrazloženog, molimo Gradsko vijeće da razmotri i usvoji predloženi Program građenja komunalne infrastrukture u 2026. godini.

U Karlovcu, 4. prosinca 2025. godine

Pročelnica Upravnog odjela za gradnju i zaštitu okoliša

dr.sc. Ana Hranilović Trubić, dipl. ing. građ.