|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA: …….

URBROJ: ……

Karlovac, …….

Prijedlog!

Na temelju članka 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 36/09, 125/08, 36/09, 150/11, 144/12, 19/13, 137/15, 123/17, 98/19, 144/20), članka 8. Odluke o visini spomeničke rente („Glasnik Grada Karlovca“ br. 13/10, 5/11, 15/15) i članaka 34. i 97. Statuta Grada Karlovca („Glasnik Grada Karlovca“ br. 7/09, 8/09, 3/13, 6/13, 1/15- potpuni tekst, 3/18, 13/18, 6/20, 4/21, 8/21, 9/21 – potpuni tekst i 10/22) Gradsko vijeće Grada Karlovca na \_\_\_\_\_ sjednici održanoj dana \_\_\_\_\_\_\_\_\_\_ 2025. godine donosi

PROGRAM OČUVANJA I OBNOVE OBJEKATA I INFRASTRUKTURE

ZAŠTIĆENE SPOMENIČKE BAŠTINE

UNUTAR KULTURNO – POVIJESNE CJELINE U 2026. GODINI

Članak 1.

Programom očuvanja i obnove objekata i infrastrukture zaštićene spomeničke baštine unutar kulturno – povijesne cjeline u 2026. godini (dalje u tekstu: Program) utvrđuju se uvjeti, kriteriji i načini korištenja sredstava proračuna Grada Karlovca u 2026. godini prikupljenih s osnove spomeničke rente. Predviđa se namjensko korištenje sredstava spomeničke rente za zaštitu, očuvanje i obnovu kulturnih dobara u sljedećem projektu:

1. Kapitalni projekt: K400106 Obnova i očuvanje objekata kulturne baštine

|  |  |
| --- | --- |
| VRSTA RASHODA | PRORAČUN 2026. |
| Kapitalne donacije za uređenje pročelja | 100.000,00 € |
| Rashodi za usluge - stručni nadzor | 10.000,00 € |

Sredstva spomeničke rente u 2026. godini planiraju se u ukupnom iznosu od 110.000,00 eura.

U cilju poticanja vlasnika na ulaganja u očuvanje i obnovu višestambenih i stambeno-poslovnih zgrada koje su zaštićene kao pojedinačno kulturno dobro ili se nalaze unutar kulturno-povijesne cjeline na području Grada Karlovca, sukladno članku 22. Zakona o upravljanju i održavanju zgrada („Narodne novine“ br. 152/24), Grad Karlovac će putem javnog poziva Republike Hrvatske, Ministarstva prostornoga uređenja, graditeljstva i državne imovine, sufinancirati radove na uređenju pročelja navedenih zgrada. Za radove na uređenju pročelja višestambenih i stambeno-poslovnih zgrada iz sredstava prikupljenih s osnove spomeničke rente planira se utrošiti iznos od 100.000,00 €.

Sredstva spomeničke rente u iznosu od 10.000,00 eura osiguravaju se za troškove usluge stručnog nadzora nad izvođenjem radova na obnovi spomenika „Glorijeta“ na Vojnom groblju.

Prikaz planiranih rashoda sredstava prikupljenih s osnove spomeničke rente u 2026. godini:

|  |  |  |
| --- | --- | --- |
|  | VRSTA RASHODA | PRORAČUN 2026. |
| 1. | Kapitalni projekt K400106 Obnova i očuvanje objekata kulturne baštine | 110.000,00 € |
|  | UKUPNO | 110.000,00 € |

Članak 2.

Naredbodavac za realizaciju ovog Programa je gradonačelnik Grada Karlovca.

Za realizaciju ovog Programa zadužuje se Upravni odjel za gradnju i zaštitu okoliša.

Članak 3.

Gradonačelnik Grada Karlovca dužan je istodobno s Izvješćem o izvršenju Proračuna Grada Karlovca za 2026. godinu podnijeti Gradskom vijeću Grada Karlovca izvješće o izvršenju Programa i namjenskom utrošku sredstava Proračuna spomeničke rente za 2026. godinu.

Članak 4.

Ovaj Program objavit će se u „Glasniku Grada Karlovca“, a stupa na snagu 1. siječnja 2026. godine.

PREDSJEDNIK

GRADSKOG VIJEĆA GRADA KARLOVCA

Mario Jovković, mag. psych.

DOSTAVITI:

1. Upravni odjel za poslove gradonačelnika, ovdje
2. Upravni odjel za proračun i financije, ovdje
3. Upravni odjel za društvene djelatnosti, ovdje
4. Upravni odjel gradnju i zaštitu okoliša, ovdje
5. Ministarstvo kulture i medija, Runjaninova 2, 10 000 Zagreb
6. Dokumentacija
7. Zapisnik
8. Glasnik Grada Karlovca
9. Pismohrana

O b r a z l o ž e nj e

Zakonom o zaštiti i očuvanju kulturnih dobara („Narodne novine“ br. 145/2024) propisana je obveza uvođenja i plaćanja spomeničke rente za sve fizičke i pravne osobe koje su obveznici poreza na dohodak ili poreza na dobit, a obavljaju gospodarsku djelatnost u nepokretnom kulturnom dobru ili na području kulturno – povijesne cjeline.

Spomenička renta plaća se za obavljanje gospodarske djelatnosti u objektima koji su rješenjem Ministarstva kulture utvrđeni kao nepokretno kulturno dobro i na područjima za koje je Ministarstvo kulture utvrdilo svojstvo zaštićene spomeničke baštine. Prihod od spomeničke rente koristi se isključivo za zaštitu i očuvanje kulturnih dobara.

Gradsko vijeće Grada Karlovca donijelo je Odluku o visini spomeničke rente, kojom su utvrđeni uvjeti za plaćanje spomeničke rente na području Grada Karlovca, a posebno:

* obveznici plaćanja spomeničke rente,
* kulturno-povijesna urbanistička cjelina u kojima se plaća spomenička renta kada se u njima obavljaju gospodarske djelatnosti,
* visina spomeničke rente u kulturno-povijesnoj urbanističkoj cjelini,
* utvrđivanje obaveze plaćanja spomeničke rente,
* način plaćanja spomeničke rente,
* djelomično i potpuno oslobađanje od plaćanja spomeničke rente.

Programom očuvanja i obnove objekata i infrastrukture zaštićene spomeničke baštine unutar kulturno – povijesne cjeline u 2026. godine utvrđuju se uvjeti, kriteriji i načini namjenskog korištenja sredstava proračuna Grada Karlovca u 2026. godini prikupljenih s osnove spomeničke rente, kroz projekte i aktivnosti kojima je cilj zaštita, očuvanje i obnova kulturnih dobara. Sredstva prikupljena s osnove spomeničke rente planiraju se u 2026. godini u ukupnom iznosu od 110.000,00 eura te će se namjenski utrošiti za sufinanciranje radova (putem javnog poziva Ministarstva prostornoga uređenja, graditeljstva i državne imovine) na uređenju pročelja višestambenih i stambeno-poslovnih zgrada koje imaju svojstvo zaštićenog kulturnog dobra ili se nalaze unutar kulturno-povijesne urbanističke cjeline na području Grada Karlovca, kao i za troškove usluge stručnog nadzora nad izvođenjem radova na obnovi spomenika „Glorijeta“ na Vojnom groblju.

Slijedom navedenog i obrazloženog, molimo Gradsko vijeće da razmotri i usvoji predloženi Program.

U Karlovcu, 4. prosinca 2025. godine

Pročelnica Upravnog odjela za gradnju i zaštitu okoliša dr. sc. Ana Hranilović Trubić, dipl. ing. građ.