|  |  |  |  |
| --- | --- | --- | --- |
| A red and white checkered coat of arms  AI-generated content may be incorrect. | |  |  |
| REPUBLIKA HRVATSKA  KARLOVAČKA ŽUPANIJA | |  |
| A close up of a logo  AI-generated content may be incorrect. | GRAD KARLOVAC |  |

GRADSKO VIJEĆE

KLASA:

URBROJ:

Karlovac,

PRIJEDLOG

Na temelju članka 35. *Zakona o lokalnoj i područnoj (regionalnoj) samoupravi* („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 - ispravak, 123/17, 98/19 i 144/20), članka 49. stavak 4. *Zakona o poljoprivrednom zemljištu* (“Narodne novine” br. 20/18, 115/18, 98/19 , 57/22 i 136/25), članaka 34. i 97. *Statuta Grada Karlovca* ("Glasnik Grada Karlovca" 7/09, 8/09, 3/13, 6/13, 1/15-pročišćeni tekst, 3/18, 13/18, 6/20, 4/21, 8/21, 9/21- potpuni tekst i 10/22) Gradsko vijeće Grada Karlovca na \_\_. sjednici održanoj dana \_\_.\_\_. 2025.god. donijelo je

**PROGRAM KORIŠTENJA SREDSTAVA OSTVARENIH OD RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE NA PODRUČJU GRADA KARLOVCA U 2026.GOD.**

Članak 1.

Ovim Programom planiraju se prihodi od sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Grada Karlovca, koja su prihod Proračunu Grada Karlovca za 2026. god., kako slijedi:

|  |  |  |
| --- | --- | --- |
| **Red. br.** | **VRSTA PRIHODA** | **PLANIRANI IZNOS (EUR)** |
| 1. | Prihodi od prodaje zemljišta u državnom vlasništvu | 2.000,00 |
| 2. | Prihodi za posebne namjene – ostalo (zakup poljopr. zemljišta) | 10.000,00 |
|  | **UKUPNO** | **12.000,00** |

Članak 2.

Prihodi iz članka 1. ovog Programa raspoređuju se na rashode u Proračunu Grada Karlovca za 2026. god. u Program **5001 POLJOPRIVREDA I RURALNI RAZVOJ** za realizaciju aktivnosti i mjere kako slijedi.

|  |  |  |
| --- | --- | --- |
| **Red. br.** | **NAMJENA SREDSTAVA** | **PLANIRANI IZNOS (EUR)** |
| 1. | Subvencije poljoprivrednim gospodarstvima za primarnu proizvodnju – po zahtjevu | 2.000,00 |
| 2. | Raspolaganje poljoprivrednim zemljištem u vlasništvu Republike Hrvatske | 3.000,00 |
| 3. | Čišćenje poljoprivrednih površina | 7.000,00 |
|  | **UKUPNO** | **12.000,00** |

Sredstva će se koristiti za dodjelu potpora male vrijednosti poljoprivrednim gospodarstvima za poticajne mjere za unapređenje primarne poljoprivredne proizvodnje, za provođenje aktivnosti vezanih uz Program raspolaganja poljoprivrednim zemljištem u vlasništvu Republike Hrvatske na području Grada Karlovca (raspisivanje natječaja, uvođenje u posjed, postupci za utvrđivanje i uknjižbu prava vlasništva države i sl.), te za troškove čišćenja zapuštenog poljoprivrednog zemljišta u vlasništvu Grada Karlovca i Republike Hrvatske.

Članak 3.

Ovaj Program objaviti će se u „Glasniku Grada karlovca“, a stupa na snagu 1.siječnja 2026. godine.

PREDSJEDNK

GRADSKOG VIJEĆA GRADA KARLOVCA:

Mario Jovković mag. psych.

**Dostaviti:**

1. Upravni odjel za poslove gradonačelnika, ovdje
2. Upravni odjel za proračun i financije, ovdje
3. Upravni odjel za gospodarstvo, razvoj grada i fondove EU, ovdje
4. Predsjednik Gradskog vijeća, ovdje
5. GGK
6. Zapisnik
7. Pismohrana

**OBRAZLOŽENJE**

Temeljem članka 49. stavak 4. *Zakona o poljoprivrednom zemljištu* (NN br. 20/18, 115/18, 98/19 , 57/22 i 136/25) jedinice lokalne samouprave dužne su donijeti program korištenja sredstava ostvarenih od raspolaganja poljoprivrednim zemljištem u vlasništvu Republike Hrvatske (zakup, prodaja, prodaja izravnom pogodbom, privremeno korištenje i davanje na korištenje izravnom pogodbom).

Sredstva ostvarena od raspolaganja poljoprivrednim zemljištem u vlasništvu RH prihod su državnog proračuna 25%, proračuna jedinice područne (regionalne) samouprave 10% i proračuna jedinica lokalne samouprave 65%.

Člankom 49. stavkom 3. *Zakona o poljoprivrednom zemljištu* propisano je da su ostvarena sredstva namijenjena isključivo za programe katastarsko-geodetske izmjere zemljišta, podmirenje troškova sređivanja imovinskopravnih odnosa i zemljišnih knjiga, subvencioniranje dijela troškova sređivanja zemljišnoknjižnog stanja poljoprivrednog zemljišta u privatnom vlasništvu, podmirenje troškova u vezi sa provedbom Zakon o poljoprivrednom zemljištu, za program razminiranja zemljišta, program uređenja ruralnog prostora izgradnjom i održavanjem ruralne infrastrukture vezane za poljoprivredu i akvakulturu, program uređenja zemljišta u postupku komasacije i hidromelioracije, troškove održavanja sustava za navodnjavanje, programe očuvanja ugroženih područja i očuvanja biološke raznolikosti, za sufinanciranje aktivnosti izrade programa, projekata i ostalih dokumenata neophodnih za provedbu mjera iz Programa ruralnog razvoja, a čija se izrada ne sufinancira kroz mjere potpore iz tog Programa, te za druge poticajne mjere za unapređenje poljoprivrede i akvakulture.

Ovim Programom predviđeno je korištenje planiranih sredstava za potpore male vrijednosti za poticajne mjere za unapređenje primarne poljoprivredne proizvodnje, za provođenje aktivnosti vezanih uz raspolaganje poljoprivrednim zemljištem u vlasništvu Republike Hrvatske na području Grada Karlovca (raspisivanje natječaja, uvođenje u posjed, postupci za utvrđivanje i uknjižbu prava vlasništva države i sl.), te za troškove čišćenja zapuštenog poljoprivrednog zemljišta u vlasništvu Grada Karlovca i Republike Hrvatske.

Izvješće o ostvarivanju programa korištenju sredstava jedinice lokalne samouprave dužne su dostaviti Ministarstvu poljoprivrede najkasnije do 31. ožujka za prethodnu godinu.

Predlaže se Gradskom vijeću da donese Program korištenja sredstava ostvarenih od raspolaganja poljoprivrednim zemljištem u vlasništvu Republike Hrvatske na području Grada Karlovca u 2026. god., kako je predloženo u materijalima.

Službenik ovlašten za privremeno obavljanje

poslova pročelnika u Upravnom odjelu za gospodarstvo:

Robert Vodopić, dipl.oec.