GRADSKO VIJEĆE

KLASA: …….

URBROJ: ……

Karlovac, …….

prijedlog

Na temelju članka 35. Zakona o lokalnoj i područnoj (regionalnoj) samoupravi (Narodne novine broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članaka 49. i 50. Zakona o predškolskom odgoju i obrazovanju (Narodne novine 10/97, 107/07, 94/13, 98/19, 57/22 i 101/23), članka 37. Zakona o dadiljama (Narodne novine 37/13, 98/19) i članaka 34. i 97. Statuta Grada Karlovca (Glasnik Grada Karlovca broj 7/09, 8/09, 3/13, 6/13, 1/15 – pročišćeni tekst, 3/18, 13/18, 6/20, 4/21, 8/21, 9/21 – pročišćeni tekst i 10/22), Gradsko vijeće Grada Karlovca je na \_\_\_\_\_ sjednici održanoj dana \_\_\_\_\_\_\_\_ 2025. godine donijelo sljedeći

**PROGRAM JAVNIH POTREBA U PREDŠKOLSKOM**

**ODGOJU I OBRAZOVANJU ZA 2026. GODINU**

**I.**

**UVOD**

Zakon o predškolskom odgoju i obrazovanju (Narodne novine 10/97,107/07,94/13,98/19,57/22 i 101/23) (u daljnjem tekstu: Zakon) definira predškolski odgoj kao djelatnost koja obuhvaća programe odgoja, obrazovanja, zdravstvene zaštite, prehrane i socijalne skrbi djece.

Predškolski odgoj je sastavni dio sustava odgoja, obrazovanja i skrbi o djeci, a obuhvaća programe odgoja, obrazovanja, zdravstvene zaštite, prehrane i socijalne skrbi koji se ostvaruju u dječjim vrtićima, te iznimno, u drugim ustanovama i udrugama.

Sukladno Zakonu Grad Karlovac ima pravo i obavezu odlučivati o potrebama i interesima građana na svom području za organiziranjem i ostvarivanjem programa predškolskog odgoja i obrazovanja te skrbi o djeci predškolske dobi i radi zadovoljavanja tih potreba osnivati dječje vrtiće. Sve mjere vezane uz zadovoljavanje tih potreba utvrđuju se sukladno Zakonu i Državnom pedagoškom standardu.

Programom javnih potreba u predškolskom odgoju i obrazovanju Grada Karlovca (u daljnjem tekstu Program javnih potreba) utvrđuje se oblik, opseg, kvaliteta i način zadovoljavanja javnih potreba u djelatnosti predškolskog odgoja i obrazovanja te skrbi o djeci predškolske dobi prema potrebama i interesima građana grada Karlovca.

Prema Zakonu djelatnost predškolskog odgoja financira se pretežito sredstvima proračuna lokalne i područne samouprave te sudjelovanjem roditelja u cijeni programa predškolskog odgoja u koje su uključena njihova djeca. Određeni programi kao što su posebni programi za djecu s teškoćama u razvoju sufinanciraju se iz sredstava Državnog proračuna.

Djelatnost predškolskog odgoja u gradu Karlovcu trenutno se provodi u dvije ustanove koje su osnovni nositelji gradskog programa javnih potreba u predškolskom odgoju i obrazovanju, a to su:

1. ***DJEČJI VRTIĆ KARLOVAC***
2. ***DJEČJI VRTIĆ „ČETIRI RIJEKE“***

U pedagoškoj godini 2025./2026. svi programi ranog i predškolskog odgoja i obrazovanja ostvaruju se na trenutnih 15 lokacija u 72 odgojno-obrazovne skupine za 1589 djece rane i predškolske dobi. Završetkom izgradnje i osnivanjem nove ustanove Dječji vrtić Luščić, kapaciteti će se proširiti za još 10 odgojno-obrazovnih skupina za 200 djece.

U okviru djelatnosti vrtića provodit će s redoviti desetsatni programi, program predškole koja je obvezni program za svu djecu u godini prije polaska u osnovnu školu i u pravilu se provodi od 1. listopada do 31. svibnja. Osim redovitih i posebnih cjelodnevnih programa, dječji vrtići Grada Karlovca mogu provoditi i verificirane kraće programe te višednevne programe, ovisno o interesu roditelja i mogućnostima njihove provedbe. Svi programi izrađeni su i verificirani prema temeljnim dokumentima predškolskog odgoja u Republici Hrvatskoj. Program predškole je besplatan za sve roditelje čija su djeca u godini dana prije polaska u osnovnu školu uključena u taj program.

d) ***DJEČJI VRTIĆI DRUGOG OSNIVAČA (PRIVATNI VRTIĆI) S PODRUČJA GRADA KARLOVCA***

U Program javnih potreba i nadalje se uključuje sufinanciranje redovitog desetsatnog programa za boravak djece u vrtićima kojima Grad Karlovac nije osnivač. Programom se donose kriteriji o sufinanciranju redovitog programa predškolskog odgoja na području grada Karlovca u dječjim vrtićima kojima Grad Karlovac nije osnivač te se utvrđuje način sufinanciranja redovitog desetsatnog programa predškolskog odgoja na području grada Karlovca. Redoviti desetsatni program predškolskog odgoja provodi trenutno privatni vrtić Dječji vrtić „Tintilinić“ čiji program je verificiran od strane Ministarstva znanosti, obrazovanja i mladih.

***e) OBRTI ZA ČUVANJE DJECE***

U Program javnih potreba i nadalje se uključuje sufinanciranje djelatnosti dadilja prema zatečenom opsegu djelatnosti. Grad Karlovac u svom Proračunu osigurava sredstva za sufinanciranje obrta za čuvanje djece registrirane na području grada Karlovca temeljem Zakona o dadiljama (Narodne novine broj 37/13, 98/19). Ovim programom definiraju se uvjeti na temelju kojih pravo na sufinanciranje troškova čuvanja, brige i skrbi o djeci se ostvaruju na način da dijete i oba roditelja imaju prebivalište na području grada i da dijete i oba roditelja imaju dokaze o boravištu (privremeni boravak) na području grada Karlovca za djecu i roditelje koji imaju status stranaca u Republici Hrvatskoj, te da su oba roditelja djeteta zaposlena ili su na redovitom školovanju.

**II.**

**PLANIRANA SREDSTVA**

U Proračunu grada Karlovca za 2026. godinu planirani iznos od 13.997.953,00 € za Program javnih potreba u predškolskom odgoju i obrazovanju raspoređuje se na sljedeći način:

|  |  |  |  |
| --- | --- | --- | --- |
| **R. br.** | **NAZIV AKTIVNOSTI** | | **PLAN U EURIMA** |
| 1. | **SUFINANCIRANJE SMJEŠTAJA DJECE U PRIVATNIM VRTIĆIMA** | | **162.025,00** |
| 1.1 | SUFINANCIRANJE PRIVATNIH VRTIĆA | | 112.025,00 |
| 1.2 | SUFINANCIRANJE OBRTA ZA ČUVANJE DJECE | | 50.000,00 |
| 2. | **MATERIJALNI RASHODI POSLOVANJA** | | **1.146.424,00** |
| 2.1 | *DJEČJI VRTIĆ KARLOVAC* | | 295.380,00 |
| 2.2 | *DJEČJI VRTIĆ ČETIRI RIJEKE* | | 390.510,00 |
| 2.3 | *DJEČJI VRTIĆ LUŠČIĆ* | | 460.534,00 |
| 3. | **RASHODI ZA ZAPOSLENE** | | **8.759.154,00** |
| 3.1 | *DJEČJI VRTIĆ KARLOVAC* | | 3.464.620,00 |
| 3.2 | *DJEČJI VRTIĆ ČETIRI RIJEKE* | | 3.484.630,00 |
| 3.3 | *DJEČJI VRTIĆ LUŠČIĆ* | | 1.809.904,00 |
| 4. | **NABAVA NEFINANCIJSKE IMOVINE** | | **340.000,00** |
| 4.1 | *DJEČJI VRTIĆ ČETIRI RIJEKE* | | 60.000,00 |
| 4,2 | *DJEČJI VRTIĆ LUŠČIĆ* | | 280.000,00 |
| 5. | **SUFINANCIRANJE PROGRAMA ZA DJECU S TEŠKOĆAMA U RAZVOJU** | | **50.750,00** |
| 5.1 | *DJEČJI VRTIĆ KARLOVAC* | | 20.000,00 |
| 5.2 | *DJEČJI VRTIĆ ČETIRI RIJEKE* | | 20.500,00 |
| 5.3 | *DJEČJI VRTIĆ LUŠČIĆ* | | 10.250,00 |
| 6. | **JAVNE POTREBE U PREDŠKOLSKOM ODGOJU** | | **53.500,00** |
| 6.1 | *DJEČJI VRTIĆ KARLOVAC* | | 10.500,00 |
| 6.2 | *DJEČJI VRTIĆ ČETIRI RIJEKE* | | 23.000,00 |
| 6.3 | *DJEČJI VRTIĆ LUŠČIĆ* | | 20.000,00 |
| 7. | | **KAPITALNI PROJEKTI** | **3.421.100,00** |
| 7.1. | | *IZGRADNJA DJEČJEG VRTIĆA LUŠČIĆ* | **1.458.300,00** |
| 7.2. | | *PŠ HRNETIĆ DOGRADNJA PROSTORA ZA POTREBE VRTIĆA* | **1.962.800,00** |
| 8. | | **SUFINANCIRANJE EDUKATIVNIH I SPORTSKIH AKTVNOSTI U VRTIĆIMA** | **65.000,00** |
|  | | **SVEUKUPNO** | **13.997.953,00** |

**III.**

**OPIS AKTIVNOSTI I NAČIN ISPLATE SREDSTAVA**

1. **SUFINANCIRANJE SMJEŠTAJA DJECE U PRIVATNIM VRTIĆIMA**
   1. **SUFINANCIRANJE PRIVATNIH VRTIĆA**

U cilju optimalnog obuhvata djece s prebivalištem na području grada Karlovca programom predškolskog odgoja i obrazovanja, Grad Karlovac će provoditi sufinanciranje djelatnosti dječjih vrtića drugih osnivača na način da sufinancira dio ekonomske cijene smještaja djece u dječjem vrtiću drugog osnivača (privatnom vrtiću) s područja Grada Karlovca. Navedenim vrtićima osiguravat će se sredstva po djetetu s prebivalištem na području grada Karlovca za redoviti 10-satni program predškolskoga odgoja verificiran od Ministarstva znanosti obrazovanja i mladih i to na način:

Redoviti program predškolskog odgoja za djecu u vrtićima na području grada Karlovca sufinancirat će se za svako dijete s prebivalištem na području grada Karlovca prema sljedećim uvjetima:

- da dijete i oba roditelja imaju prebivalište na području grada Karlovca, ili da su stranci s odobrenim stalnim boravkom na području grada Karlovca, ili da imaju priznat status sukladno propisima o međunarodnoj i privremenoj zaštiti,

- da je dijete navršilo godinu dana starosti do 31.8. tekuće godine,

- da su oba roditelja čije dijete kreće u vrtić zaposlena ili su na redovitom školovanju.

Dječji vrtići drugih osnivača s kojima Upravni odjel za društvene djelatnosti (dalje: Upravni odjel) sklopi ugovor obvezni su Upravnom odjelu dostaviti tražene dokaze s podacima o upisanoj djeci za koju se traži sufinanciranje djelatnosti.

Redoviti 10 satni program predškolskog odgoja za djecu u vrtićima na području grada Karlovca sufinancirat će se za svako dijete sukladno ekonomskoj cijeni vrtića, odnosno sukladno Odluci o utvrđivanju iznosa participacije roditelja odnosno skrbnika u cijeni boravka djece u dječjim vrtićima kojima je osnivač Grad Karlovac i Odluci o izmjeni i dopuni Odluke o utvrđivanju iznosa participacije roditelja odnosno skrbnika u cijeni boravka djece (Glasnik Grada Karlovca 02/12 i 18/2017).

Sredstva za 2026. godinu osigurana su u Proračunu Grada Karlovca, a doznačivat će se temeljem potpisanog ugovora s vrtićem i na temelju ispostavljenih računa.

**1.2.** **SUFINANCIRANJE OBRTA ZA ČUVANJE DJECE**

U Program javnih potreba i nadalje se uključuje sufinanciranje djelatnosti dadilja prema zatečenom opsegu djelatnosti u 2025. godini za ukupno 10 obrta dadilja, a predviđeno je sufinanciranje za oko 63 djece.

Ovisno o potrebama za smještajem djece rane i predškolske dobi tijekom godine mogu se uključiti i druge registrirane dadilje koje djeluju na području grada Karlovca, a koje ispunjavaju uvjete za obavljanje djelatnosti dadilje sukladno odredbama Zakona o dadiljama (Narodne novine 37/13 i 98/19). Sufinanciranje se ostvaruje podnošenjem zahtjeva za sufinanciranje i dokumentacije kojom se dokazuje pravo na ostvarivanje sufinanciranja.

Grad Karlovac u svom Proračunu osigurava sredstva za sufinanciranje obrta za čuvanje djece registriranih na području Grada Karlovca temeljem Zakona o dadiljama (Narodne novine broj 37/13, 98/19) (u daljnjem tekstu Zakon). Grad Karlovac sufinancirat će obrte za čuvanje djece registrirane na području grada Karlovca sukladno osiguranim financijskim sredstvima u Proračunu Grada Karlovca i to za djecu rane i predškolske dobi, odnosno od navršene jedne (1) godine života do obveznog upisa u osnovnu školu i to u iznosu od 79,63 € mjesečno po djetetu.

Pravo na sufinanciranje troškova čuvanja, brige i skrbi o djeci ostvaruje se pod sljedećim uvjetima:

- da dijete i oba roditelja/skrbnika imaju prebivalište na području grada Karlovca ili da dijete i oba roditelja koji imaju status stranca u Republici Hrvatskoj imaju boravište na području grada Karlovca, da imaju priznat status sukladno propisima o međunarodnoj i privremenoj zaštiti,

- da su oba roditelja/skrbnika djeteta zaposlena ili su na redovitom školovanju.

Ukoliko su ispunjeni gore navedeni uvjeti, Grad Karlovac će s obrtnikom sklopiti ugovor o sufinanciranju djelatnosti dadilje, kojim će se urediti međusobna prava i obveze Grada Karlovca i obrtnika. Za svako novo upisano dijete, potrebno je dostaviti dokaze iz prethodnog članka. Sredstva se obrtniku isplaćuju temeljem potpisanog ugovora i ispostavljenih računa obrta.

1. **MATERIJALNI RASHODI POSLOVANJA**

U okviru vrtićke djelatnosti evidentiraju se rashodi za korištenje usluga i dobara potrebnih za redovno funkcioniranje i obavljanje djelatnosti vrtića. Materijalni rashodi poslovanja obuhvaćaju sljedeće rashode: naknade troškova zaposlenima, rashode za materijal i energiju (uredski materijal i ostali materijalni rashodi, materijal i sirovine, energija, materijal i dijelovi za tekuće i investicijsko održavanje, sitan inventar i auto gume, službena, radna i zaštitna odjeća i obuća), rashodi za usluge (usluge telefona, pošte i prijevoza, tekućeg i investicijskog održavanja, promidžbe i informiranja, komunalne usluge, zakupnine i najamnine, zdravstvene usluge, intelektualne i osobne usluge, računalne usluge te ostale usluge), naknade troškova osobama izvan radnog odnosa, ostale rashode poslovanja u koje spadaju naknade za rad predstavničkih i izvršnih tijela, povjerenstava i sl. (premije osiguranja, reprezentacija, članarine i norme, pristojbe i naknade, troškovi sudskih postupaka te ostali nespomenuti rashodi poslovanja).

Sredstva će se doznačiti prema zahtjevu vrtića putem interne pisane procedure-lokalne riznice.

1. **RASHODI ZA ZAPOSLENE** **U USTANOVAMA PREDŠKOLSKOG ODGOJA**

Djelatnost predškolskog odgoja u Dječjem vrtiću Karlovac financira se iz tri izvora:

* sredstava Proračuna Grada Karlovca
* uplate roditelja koji svojim dijelom sufinanciraju cijenu usluge dječjeg vrtića
* sredstava Državnog proračuna

Grad Karlovac osigurava u Proračunu sredstva za plaće i naknade troškova djelatnika dječjeg vrtića Karlovac u skladu s Kolektivnim ugovorom za radnike zaposlene u dječjim vrtićima.

Iznos mjesečnog sudjelovanja roditelja-korisnika usluga u cijeni usluge dječjih vrtića određena je

Odlukom o utvrđivanju iznosa participacije roditelja odnosno skrbnika u cijeni boravka djece

u dječjim vrtićima kojima je osnivač Grad Karlovac (Glasnik Grada Karlovca 02/12 i 18/2017).

Vlada Republike Hrvatske donosi Odluku o dodjeli sredstava za fiskalnu održivost dječjih vrtića kojom su utvrđeni iznosi sredstava za fiskalnu održivost dječjih vrtića za pedagošku godinu za jedinice lokalne samouprave.

Gradski dječji vrtići provode odredbe Državnoga pedagoškog standarda predškolskog odgoja u dijelu koji se tiče definiranja i ustrojavanja programa predškolskog odgoja; normativa za broj zaposlenih odgojitelja, stručnih suradnika i viših medicinskih sestara kao zdravstvenih voditelja te drugih radnika; propisanog broja sati neposrednog rada odgojitelja te stručnih suradnika s djecom, roditeljima/skrbnicima i odgojiteljima te viših medicinskih sestara kao zdravstvenih voditelja s djecom, roditeljima/skrbnicima, odgojiteljima i ostalim radnicima. U gradskim dječjim vrtićima u pedagoškoj godini 2025./2026. zaposleno je ukupno 249 radnika na neodređeno vrijeme i 52 na određeno vrijeme i taj broj varira tijekom godine. Tendencija je povećanje broja radnika u gradskim dječjim vrtićima zbog povećanja smještajnih kapaciteta otvaranjem Dječjeg vrtića Luščić.

Sredstva za plaće doznačit će se prema zahtjevu vrtića putem interne pisane procedure-lokalne riznice.

1. **NABAVA NEFINANCIJSKE IMOVINE**

Nabava nefinancijske imovine odnosi se na opremanje Dječjeg vrtića Luščić koja se financira iz općih prihoda. U Proračunu Grada Karlovca osigurana su sredstva za nabavu didaktičke opreme, namještaja za 10 odgojno-obrazovnih skupina, opreme za dvoranu, posteljine, radne odjeće i obuće te nabava elektroničke opreme.

U okviru ove nabave planirana je kupnja novog, većeg dostavnog vozila za potrebe svakodnevne dostave hrane. Isto je neophodno kako bi se moglo osigurati nesmetano redovno funkcioniranje rada Ustanove u skladu s higijensko-tehničkim zahtjevima struke. Nastavno na kupnju dostavnog vozila, planira se kupnja nove profesionalne opreme za centralnu kuhinju u Dječjem vrtiću Luščić.

Sredstva će se doznačiti prema zahtjevu vrtića putem interne pisane procedure-lokalne riznice.

1. **SUFINANCIRANJE PROGRAMA ZA DJECU S TEŠKOĆAMA U RAZVOJU**

Djeca s teškoćama u razvoju uključuju se u redoviti program predškolskog odgoja i obrazovanja. U odgojno-obrazovne skupine s redovitim programom uključuju se, na temelju mišljenja stručnog povjerenstva (osnovanog po propisima iz područja socijalne skrbi), mišljenja stručnih suradnika (pedagoga, psihologa, stručnjaka edukacijsko-rehabilitacijskog profila), više medicinske sestre i ravnatelja dječjeg vrtića kao i odgovarajućih medicinskih i drugih nalaza, mišljenja i rješenja nadležnih tijela, ustanova i vještaka, i to:

* djeca s lakšim teškoćama koja s obzirom na vrstu i stupanj teškoće, uz osiguranje potrebnih specifičnih uvjeta mogu svladati osnove programa s ostalom djecom u skupini, a uz osnovnu teškoću nemaju dodatne teškoće, osim lakših poremećaja glasovno-govorne komunikacije;
* djeca s težim teškoćama uz osiguranje potrebnih specifičnih uvjeta, ako je nedovoljan broj djece za ustroj odgojno-obrazovne skupine s posebnim programom

Sredstva su osigurana u državnom proračunu, a vrtićima se dodjeljuju putem Odluke o sufinanciranju programa javnih potreba u predškolskom odgoju i obrazovanju. Sredstva su strogo namjenska i potrebno ih je uložiti u nabavu didaktičkih sredstava potrebnih za provedbu verificiranih programa, stručno usavršavanje odgojitelja i stručnih suradnika koji provode te programe, nabavu stručne i dječje literature i ostale potrebe sa svrhom povećanja kvalitete provedbe odgojno-obrazovnih programa.

Sredstva će se doznačiti prema zahtjevu vrtića putem interne pisane procedure-lokalne riznice.

1. **JAVNE POTREBE U PREDŠKOLSKOM ODGOJU**

Na temelju članka 50. Zakona, Ministarstvo znanosti, obrazovanja i mladih sufinancira programe javnih potreba koji se ostvaruju u dječjim vrtićima i drugim ustanovama i to za:

* djecu s teškoćama u razvoju (posebne odgojno-obrazovne skupine i integracija u redovite odgojno-obrazovne skupine u dječjim vrtićima),
* darovitu djecu,
* djecu pripadnike nacionalnih manjina i
* djecu u programu predškole,

Sredstva su strogo namjenska i potrebno ih je uložiti u nabavu didaktičkih sredstava potrebnih za provedbu verificiranih programa, stručno usavršavanje odgojitelja i stručnih suradnika koji provode te programe, nabavu stručne i dječje literature i ostale potrebe sa svrhom povećanja kvalitete provedbe odgojno-obrazovnih programa.

Sredstva će se doznačiti prema zahtjevu vrtića putem interne pisane procedure-lokalne riznice.

1. **KAPITALNI PROJEKTI** 
   1. **IZGRADNJA DJEČJEG VRTIĆA LUŠČIĆA**

Zgrada dječjeg vrtića planirana je kao jednokatna slobodnostojeća građevina neto korisne površine 3074, 41 m2 kapaciteta za 200 djece u 10 odgojnih skupina – 4 jasličke i 6 vrtićkih jedinica.

Izgradnjom vrtića Luščić cilj je zadovoljiti javne potrebe u području predškolskog odgoja i obrazovanja kroz povećanje broja smještajnih kapaciteta u vrtićima, usklađenje s propisanim pedagoškim standardima, povećanje standarda i obuhvata smještaja djece, stvaranje uvjeta za širenje programa i prilagodbu radnog vremena prema potrebama roditelja i interesima djece, a sve u cilju demografskog razvitka i revitalizacije društva.

Ovim projektom osigurana su sredstva za završne radove na izgradnji dječjeg vrtića, za troškove opremanja vrtića te za ugradnju sustava tehničke zaštite.

* 1. **PŠ HRNETIĆ DOGRADNJA PROSTORA ZA POTREBE VRTIĆA**

U cilju povećanja kapaciteta predškolskih ustanova Grada Karlovca, planira se rekonstrukcija (dogradnja) javne i društvene građevine - zgrada za odgoj i obrazovanje, Hrnetić 20, Karlovac (na k.č.br. 919, k. o. Karlovac I), odnosno izgradnja dječjeg vrtića Hrnetić. Projekt se financira iz Nacionalnog plana oporavka i otpornosti 2021.-2026. (NPOO).

Projektom se predviđa šest dnevnih boravaka za 88 djece predškolske dobi, od čega četiri dnevna boravaka s 48 mjesta za djecu jasličke i dva dnevna boravaka s 40 mjesta za djecu vrtićke dobi te uređenje vanjskog prostora. Prostor dječjeg vrtića planira se za 88 djece predškolske dobi, odnosno 4 dnevna boravaka (s 48 mjesta) za djecu jasličke i 2 dnevna boravaka (s 40 mjesta) za djecu vrtićke dobi.

Planirana financijska sredstva osiguravaju se za radove na izgradnji dječjeg vrtića u Hrnetiću, uključujući i pripadajuće usluge (stručni nadzor građenja, i dr.).

1. **SUFINANCIRANJE EDUKATIVNIH I SPORTSKIH AKTIVNOSTI U DJEČEJM VRTIĆU KARLOVAC**

Grad Karlovac podnio je prijavu na Projekt javnog poziv jedinicama lokalne samouprave za sufinanciranje provedbe edukativnih, kulturnih i sportskih aktivnosti djece predškolske dobi i djece od I. do IV. razreda osnovne škole Ministarstva demografije i useljeništva.

Grad Karlovac kao nositelj projekta s partnerima Dječjim vrtićem Karlovac i Dječjim vrtićem Četiri rijeke prijavio je provedbu terapijskog jahanja za djecu kod kojih su uočena odstupanja u razvoju motorike, govora, spoznaje ili socio-emocionalnom području.

Program terapijskog jahanja namijenjen je skupini djece s teškoćama u razvoju integriranoj u dječji vrtić. Aktivnosti uključuju terapijsko jahanje na konju za pomoć djeci s teškoćama u razvoju. Terapije pomoću konja (terapijsko jahanje) pozitivno utječe na motoričko funkcioniranje djeteta i osjećaj zadovoljstva pri izvršenju određenog zadatka.

Grad Karlovac se obvezuje iz vlastitih sredstva osigurati sredstva za financiranje razlike između iznosa ukupnih prihvatljivih troškova projekta te iznosa dodijeljenih financijskih sredstava.

**IV.**

**OSTALE ODREDBE**

Zadužuju se Dječji vrtić Karlovac i Dječji vrtić Četiri rijeke za namjensko trošenje doznačenih sredstava, te da po realizaciji programa podnesu Izvješće nadležnom Upravnom odjelu za društvene djelatnosti i Gradskom vijeću Grada Karlovca.

**V.**

Ovaj Program objavit će se u „Glasniku Grada Karlovca“, a stupa na snagu 1. siječnja 2026. godine.

PREDSJEDNIK

GRADSKOG VIJEĆA GRADA KARLOVCA

Mario Jovković, mag.psych.

OBRAZLOŽENJE

Programom javnih potreba u predškolskom odgoju i obrazovanju grada Karlovca utvrđuje se oblik, opseg, kvaliteta i način zadovoljavanja javnih potreba u djelatnosti predškolskog odgoja i obrazovanja te skrbi o djeci predškolske dobi prema potrebama i interesima građana grada Karlovca.

U Proračunu Grada Karlovca za 2026. godinu za Javne potrebe u predškolskom odgoju i obrazovanju grada Karlovca ukupno je planirano 13.997.953,00 €.

Djelatnost predškolskog odgoja u gradu Karlovcu odvija se u dvije ustanove kojima je Grad Karlovac osnivač te u privatnim vrtićima. Za ustanove kojima je Grad Karlovac osnivač, Dječji vrtić Karlovac, Dječji vrtić „Četiri rijeke“ te budući Dječji vrtić Luščić planirana su sredstva za rashode za zaposlene kao i materijalni rashodi poslovanja navedenih vrtića.

U Proračunu Grada Karlovca planirana su sredstva za sufinanciranje vrtića drugih osnivača (privatnih vrtića) s područja grada Karlovca i obrta za čuvanje djece registriranih na području grada Karlovca temeljem Zakona o dadiljama (Narodne novine broj 37/13, 98/19).

U Program su ugrađene i Javne potrebe u predškolskom odgoju čija su sredstva osigurana u državnom proračunu, a na temelju članka 50. Zakona o predškolskom odgoju i obrazovanju (Narodne novine, broj 10/1997., 107/2007, 94/2013.,98/2019., 57/2022. i 101/2023), Ministarstvo znanosti obrazovanja i mladih sufinancira programe javnih potreba koji se ostvaruju u dječjim vrtićima i drugim ustanovama i to za:

• djecu s teškoćama u razvoju (posebne odgojno-obrazovne skupine i integracija u redovite odgojno-obrazovne skupine u dječjim vrtićima),

• darovitu djecu,

• djecu pripadnike nacionalnih manjina i

• djecu u programu predškole.

Programom su obuhvaćeni i kapitalni projekti izgradnje, odnosno završetka izgradnje Dječjeg vrtića Luščić i dogradnja PŠ Hrnetić za potrebe vrtića.

Grad Karlovac poslao je prijavu na Program provedbe edukativnih, kulturnih i sportskih aktivnosti za predškolsku djecu te djecu od 1. do 4. razreda osnovne škole u lokalnim zajednicama Ministarstva demografije i useljeništva te osigurao dio sredstava za financiranje projekta prema Uputama za prijavitelja u okviru Poziva za dodjelu bespovratnih sredstava.

Zadužuju se Dječji vrtić Karlovac, Dječji vrtić Četiri rijeke i Dječji vrtić Luščić da podnesu izvješća Gradskom vijeću o realizaciji Programa javnih potreba u predškolskom odgoju i obrazovanju.

Predlažemo Gradskom vijeću Grada Karlovca da prihvati Program javnih potreba upredškolskom odgoju i obrazovanju za 2026. godinu.

Sastavila: PROČELNICA

Viša savjetnica za Upravnog odjela za društvene djelatnosti

predškolski odgoj i školstvo Draženka Sila-Ljubenko, prof.

Gabrijela Crnjac, dipl. uč.