GRADSKO VIJEĆE

KLASA:

URBROJ: PRIJEDLOG

Karlovac

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 5. stavka 1. Zakona o kulturnim vijećima i financiranju javnih potreba u kulturi (NN br. 83/22) i članaka 34. i 97. Statuta Grada Karlovca („Glasnik Grada Karlovca“ broj 7/09, 8/09, 3/13, 6/13, 1/15 – potpuni tekst, 3/18, 13/18, 6/20, 4/21, 8/21, 9/21 – potpuni tekst i 10/22 „) Gradsko vijeće Grada Karlovca je na \_\_ sjednici održanoj dana \_\_\_\_\_\_\_ 2025. godine donijelo sljedeći

**P R O G R A M**

**JAVNIH POTREBA U KULTURI GRADA KARLOVCA ZA 2026. GODINU**

**UVOD**

I

Programom javnih potreba u kulturi Grada Karlovca za 2026. godinu (u daljnjem tekstu: Program) utvrđuju se aktivnosti, poslovi i djelatnosti u kulturi od značenja za grad Karlovac, kao i za njegovu promociju na svim razinama međugradske, međužupanijske i međunarodne suradnje.

Programom se stvaraju uvjeti za zadovoljavanje potreba u sljedećim područjima kulturnih djelatnosti:

-glazbena i glazbeno-scenska djelatnost

-dramska i plesna umjetnost, izvedbene umjetnosti i audiovizualne djelatnosti

-knjižna, nakladnička i knjižarska djelatnost

-vizualne umjetnosti i zaštita i očuvanje kulturne baštine

-inovativne (interdisciplinarne i nove) umjetničke i kulturne prakse i međunarodna kulturna suradnja

Opći ciljevi Programa:

1.Poticanje raznovrsnosti i kvalitete kulturne ponude na području grada Karlovca

2.Poticanje ravnomjernog razvoja kulturnih djelatnosti i ponude kulturnih programa na području čitavog grada

3.Očuvanje kulturne baštine grada Karlovca

Specifični ciljevi Programa:

1.Podrška razvoju visoko kvalitetnih programa glazbene, plesne, dramske i kazališne umjetnosti

2.Podrška razvoju visoko kvalitetnih programa književne, književno-nakladničke i knjižnične djelatnosti

3.Podrška razvoju visoko kvalitetnih programa likovnih umjetnosti i muzejsko-galerijske djelatnosti

4.Podrška razvoju programa novih medija, fotografije, filma i kinematografije

5.Podrška razvoju kulturno-umjetničkog amaterizma te očuvanju zavičajne tradicijske baštine

6.Podrška projektima zaštite i očuvanja kulturnih dobara

7.Poticanje programa koji se odvijaju u partnerstvu u smislu umrežavanja

Program čine programi i projekti ustanova kulture kojima Grad Karlovac nije osnivač, udruga civilnog društva, umjetničkih organizacija, vjerskih zajednica, te drugih pravnih i fizičkih osoba koje se bave kulturnim djelatnostima.

**PLANIRANA SREDSTVA**

II

Ovim Programom u 2026. godini u Proračunu Grada Karlovca planirane su javne potrebe u kulturi u ukupnom iznosu od 370.000,00 eura, kako slijedi:

I. TEKUĆE DONACIJE U NOVCU PREMA PROGRAMU JAVNIH POTREBA U KULTURI – program 6004 Promicanje kulture, aktivnost A600401 Javne potrebe u kulturi, planiran u iznosu od 278.000,00 eura, koji se odnose na programe i projekte ustanova kulture kojima Grad Karlovac nije osnivač, udruga civilnog društva, umjetničkih organizacija, vjerskih zajednica i drugih pravnih i fizičkih osoba.

II. TEKUĆE DONACIJE U NOVCU PREMA PROGRAMU JAVNIH POTREBA U KULTURI –- ZOAKD Karlovac - program 6004 Promicanje kulture, aktivnost A600401 Javne potrebe u kulturi u iznosu od 92.000,00 eura, koji se odnosi na redovnu djelatnost Zajednice organizacija amaterskih kulturnih djelatnosti.

**PLAN RASPODJELE SREDSTAVA**

III

Financijska sredstva za ostvarivanje javnih potreba iz članka 1. ovog Programa osiguravaju se u Proračunu Grada Karlovac za 2026. godinu.

Raspodjelu financijskih sredstava iz prethodnog stavka ovog članka prema korisnicima obavlja Upravni odjel za društvene djelatnosti, sukladno Planu raspodjele sredstava za programe javnih potreba u kulturi Grada Karlovca za 2026. godinu (u daljnjem tekstu: Plan) i Odluci o izvršavanju Proračuna Grada Karlovca za 2026. godinu.

Plan iz stavka 2. ovog članka glasi:

|  |  |
| --- | --- |
| **PLAN RASPODJELE SREDSTAVA** | **IZNOS/€** |
| **A)GLAZBENA I GLAZBENO-SCENSKA DJELATNOST** |  |
| **1. Zajednica organizacija amaterskih kulturnih djelatnosti Karlovac - ZOAKD** |  |
| Redovna djelatnost | 92.000,00 |
| Očuvanje kulturne baštine - radionice | 1.000,00 |
| Organizacija smotri | 5.000,00 |
| Tradicionalni koncerti | 1.000,00 |
| Sufinanciranje sudjelovanja članica ZOAKD-a na manifestacijama državnog značaja | 1.000,00 |
| UKUPNO | **100.000,00** |
| **2. Glazbena škola Karlovac** |  |
| Redovna djelatnost Karlovačkog komornog orkestra Glazbene škole Karlovac | 20.000,00 |
| Koncert - Klasika u parku | 2.000,00 |
| Koncert Božična bajka | 2.000,00 |
| Proljetni festival | 1.000,00 |
| UKUPNO | **25.000,00** |
| **3. Puhački orkestar grada Karlovca** |  |
| Redovni program rada u 2026. godini | 10.000,00 |
| Koncert - 40 godina rada orkestra | 4.000,00 |
| UKUPNO | **14.000,00** |
| **4. Karlovački tamburaški orkestar** |  |
| Redovni rad orkestra | 2.000,00 |
| Škola tambure | 2.000,00 |
| Koncert - Karlovčanima s ljubavlju | 2.000,00 |
| UKUPNO | **6.000,00** |
| **5. FA Matija Gubec** |  |
| Koncertna aktivnost u 2026. godini | 10.000,00 |
| UKUPNO | **10.000,00** |
| **6. Chorus Carolostadien** |  |
| Redovna djelatnost | 2.000,00 |
| Povijesni gradovi – putevima Frankopana i Zrinskih | 2.000,00 |
| UKUPNO | **4.000,00** |
| **7. FD Vuga** |  |
| Snimanje nosača zvuka | 1.000,00 |
| UKUPNO | **1.000,00** |
| **8. KA–MATRIX** |  |
| Udar groma 2026 - festival suvremene glazbe | 2.000,00 |
| UKUPNO | **2.000,00** |
| **9. Orpheus** |  |
| 20. međunarodni etno jazz festival | 5.000,00 |
| **UKUPNO** | **5.000,00** |
| **10. SPCUH - Eparhija gornjokarlovačka, Crkvena općina Karlovac** |  |
| Svetosavska akademija 2026. | 1.500,00 |
| **UKUPNO** | **1.500,00** |
| **11. UO Lepeza** |  |
| MiniMi | 1.000,00 |
| **UKUPNO** | **1.000,00** |
| **12. FA Ivan Mažuranić** |  |
| Redovni rad | 3.000,00 |
| Škola folklora | 1.000,00 |
| Godišnji koncert | 2.000,00 |
| **UKUPNO** | **6.000,00** |
| **13. KUD Rečica** |  |
| Godišnji koncert | 2.000,00 |
| **UKUPNO** | **2.000,00** |
| **14. KUD Sveta Ana Vučjak** |  |
| Proslava 30. godišnjice Društva | 1.500,00 |
| **UKUPNO** | **1.500,00** |
| **15.KUD Turanj** |  |
| Koncert – 40. godina Društva | 1.500,00 |
| **UKUPNO** | **1.500,00** |
| **16.Zakon teatar** |  |
| INPUT FEST KARLOVAC | 12.000,00 |
| **UKUPNO** | **12.000,00** |
| **17.Župa Presvetog Srca Isusova** |  |
| Nabava orgulja za župnu crkvu | 10.000,00 |
| **UKUPNO** | **10.000,00** |
| **A)SVEUKUPNO** | **205.500,00** |
|  | |
| **B) DRAMSKA I PLESNA UMJETNOST, TE IZVEDBENE UMJETNOSTI** |  |
| **1. Studio 23** |  |
| Redovna djelatnost u 2026. godini | 2.500,00 |
| UKUPNO | **2.500,00** |
| **2. F.R.E.E. D.A.N.C.E.** |  |
| Odiseja jednog – suvremena plesna predstava | 3.500,00 |
| UKUPNO | **3.500,00** |
| **3. Kinoklub Karlovac** |  |
| Stop Motion Scena 2026. | 2.000,00 |
| Debitantski dugometražni film Rozalina | 5.000,00 |
| UKUPNO | **7.000,00** |
| **4.Zakon teatar** |  |
| KAFKKA – Karlovački festival komornog kazališta | 3.900,00 |
| UKUPNO | **3.900,00** |
| **5. UO Lepeza** |  |
| Redovna djelatnost | 2.000,00 |
| **UKUPNO** | **2.000,00** |
| **6.Plesni klub ST.ART** |  |
| Priprema, pozor, st.ART – prvih deset! | 2.000,00 |
| UKUPNO | **2.000,00** |
| **7.Radar d.o.o.** |  |
| Film za van 10 | 2.000,00 |
| **UKUPNO** | **2.000,00** |
| **B)SVEUKUPNO** | **22.900,00** |
|  | |
| **C)KNJIŽNA, NAKLADNIČKA I KNJIŽARSKA DJELATNOST** |  |
| **1. Glazbena škola Karlovac** |  |
| Monografija 220 godina Glazbene škole Karlovac | 2.000,00 |
| UKUPNO | **2.000,00** |
| **2. Kaloma d.o.o.** |  |
| Knjiguljica dječji klub | 2.000,00 |
| **UKUPNO** | **2.000,00** |
| **3. Ogranak Matice hrvatske u Karlovcu** |  |
| Časopisa Svjetlo | 6.000,00 |
| HKN GK Zdravko Pucak | 1.500,00 |
| Tisak knjige Milena Sajvert Pokupska | 3.000,00 |
| Tisak knjige Družba sestara milosrdnica svetog Vinka Paulskog u Karlovcu | 3.000,00 |
| Tisak knjige Brajske i paurske pripovijesti | 1.500,00 |
| Tisak zbirke priča Zov patuljaka | 1.500,00 |
| **UKUPNO** | **16.500,00** |
| **4. Književni krug Karlovac** |  |
| 27. natječaj za kratku priču Zlatko Tomičić | 1.000,00 |
| UKUPNO | **1.000,00** |
| **5.Društvo knjižničara KŽ** |  |
| Časopis Kalibar | 700,00 |
| **UKUPNO** | **700,00** |
| **6.UO Lepeza** |  |
| Geometrijska slikovnica | 800,00 |
| **UKUPNO** | **800,00** |
| **7.Krešimir Perušić** |  |
| Fotomonografija Karlovac 1960-90. | 3.500,00 |
| **UKUPNO** | **3.500,00** |
| **C)SVEUKUPNO** | **26.500,00** |
|  | |
| **D)VIZUALNE UMJETNOSTI** |  |
| **1. CZPUUZ Vladimir Nazor** |  |
| 52. ZILIK 2026. i Izložbe u Galeriji ZILIK | 4.000,00 |
| **UKUPNO** | **4.000,00** |
| **2. NTEC – Nikola Tesla Experience Center Karlovac** |  |
| Teslini karlovački dani - izložba | 600,00 |
| **UKUPNO** | **600,00** |
| **3.Udruga Jak kao Jakov** |  |
| Glina za život – izložba | 2.000,00 |
| **UKUPNO** | **2.000,00** |
| **D) SVEUKUPNO** | **6.600,00** |
|  | |
| **E) INOVATIVNE UMJETNIČKE I KULTURNE PRAKSE I MEĐUNARODNA KULTURNA SURADNJA** |  |
| **1. Glazbena škola Karlovac** |  |
| Edukacija publike kroz programe Noć glazbe i Kava s Bachom | 1.100,00 |
| 15. Karlovac Piano Festival | 1.400,00 |
| 27. međunarodna ljetna škola gitare | 2.500,00 |
| Gostovanje KKO u Salzburgu | 3.000,00 |
| **UKUPNO** | **8.000,00** |
| **2.FA Matija Gubec** |  |
| Sudjelovanje na dva CIOFF festivala u Indoneziji | 10.000,00 |
| UKUPNO | **10.000,00** |
| **3. KA-MATRIX** |  |
| Nova kultura\_Hibridni grad 026 | 2.500,00 |
| UKUPNO | **2.500,00** |
| **4. F.R.E.E. D.A.N.C.E.** |  |
| Karlovac Dance Festival 016 - međunarodna gostovanja | 3.000,00 |
| UKUPNO | **3.000,00** |
| **5. Međunarodni festival folklora** |  |
| 27. međunarodni festival folklora i 7. okusi svijeta | 30.000,00 |
| UKUPNO | **30.000,00** |
| **6.**  **Kinoklub Karlovac** |  |
| 31. filmska revija mladeži i 19. Four River Film Festival | 11.000,00 |
| UKUPNO | **11.000,00** |
| **7.Hrvatski filmski savez** |  |
| 28. škola medijske kulture dr. Ante Peterlić | 10.000,00 |
| UKUPNO | **10.000,00** |
| **8.KAOPERATIVA** |  |
| Mala scena HD | 2.000,00 |
| **UKUPNO** | **2.000,00** |
| **9.KUD Sveti Antun Zadobarje** |  |
| Obilježavanje 20. obljetnice kulturo-umjetničkog djelovanja | 1.500,00 |
| **UKUPNO** | **1.500,00** |
| **E)SVEUKUPNO** | **78.000,00** |
|  |  |
| **F) ZAŠTITA I OČUVANJE KULTURNE BAŠTINE** |  |
| **1.** **SPCUH - Eparhija gornjokarlovačka, Crkvena općina Karlovac** |  |
| Restauracija i konzervacija liturgijskog posuđa - nastavak | 8.000,00 |
| Stručni nadzor nad izvođenjem radova na zgradi parohijsko-eparhijskog dvora | 10.000,00 |
| **UKUPNO** | **18.000,00** |
| **2.Župa svetog Vida mučenika, Ladvenjak** |  |
| Izrada i ugradnja vanjske stolarije na crkvi (vrata crkve i sakristije) | 6.500,00 |
| **UKUPNO** | **6.500,00** |
| **3.Župa sveta tri kralja, Banija** |  |
| Rekonstrukcija stropa crkve - nastavak | 6.500,00 |
| **UKUPNO** | **6.500,00** |
| **F)SVEUKUPNO** | **30.500,00** |
|  | |
| **REKAPITULACIJA** |  |
| A) Glazbena i glazbeno-scenska djelatnost | 205.500,00 |
| B) Dramska i plesna umjetnost, te izvedbene umjetnosti | 22.900,00 |
| C) Knjižna, nakladnička i knjižarska djelatnost | 26.500,00 |
| D) Vizualne umjetnosti | 6.600,00 |
| E) Inovativne umjetničke i kulturne prakse i međunarodna kulturna suradnja | 78.000,00 |
| F) Zaštita i očuvanje kulturne baštine | 30.500,00 |
| **SVEUKUPNO** | **370.000,00** |

**PROMOCIJA PROGRAMA**

IV

Promocija programa i projekata podržanih kroz Program provodit će se cijele 2026. godine putem javnih medija i glasila od strane samih korisnika, pri čemu će se istaknuti da je program/projekt financiran/sufinanciran sredstvima Grada Karlovca, a sukladno naprijed navedenom i u svim pratećim promidžbenim materijalima nastalim u sklopu provedbe programa/projekta istaknut će se vizualni identitet Grada.

**OSTALE ODREDBE**

V

Upravni odjel za društvene djelatnosti prati namjensko korištenje sredstava iz članka 3. ovog Programa i podnosi izvješće o izvršenju Programa Gradskom vijeću Grada Karlovca.

VI

Ovaj Program objavit će se u „Glasniku Grada Karlovca“, a stupa na snagu 1. siječnja 2026. godine.

PREDSJEDNIK

GRADSKOG VIJEĆA GRADA KARLOVCA

Mario Jovković, mag. psych.

O B R A Z L O Ž E N J E

Na temelju čl. 5. stavka 1. Zakona o kulturnim vijećima i financiranju javnih potreba u kulturi (NN 83/22) Program javnih potreba u kulturi grada Karlovca predstavlja temeljni akt namjenskog raspoređivanja sredstava za programe i projekte iz područja kulturnih djelatnosti.

Sukladno članku 6. stavku 2. i članku 7. stavku 1. naprijed navedenog Zakona Grad Karlovac je putem nadležnog Odjela objavio Poziv za financiranje Programa javnih potreba u kulturi grada Karlovca za 2026. godinu.

Poziv je objavljen dana 15.8.2025. godine na mrežnim stranicama Grada Karlovca i Ureda za udruge Vlade RH. Prijave su vršene digitalnim putem pomoću aplikacije SOM natječaji. Rok za podnošenje prijedloga programa i projekata bio je 20.9.2025. godine. Prijave su trebale sadržavati opis programa, financijski plan, specificirani troškovnik s podacima prema izvorima financiranja, kao i ukupno troškove programa.

Na Poziv u zadanom roku javilo se 50 prijavitelja s ukupno ponuđenih 98 programa/projekata, dok su za ponuđene programe/projekte zatražena ukupna sredstva u iznosu od 2.180.300,67 eura, od čega iz Gradskog proračuna 867.608,97 eura.

Od ukupno 98 prijava, 13 prijava nije zadovoljilo administrativnu provjeru, ostale pristigle prijave razmotrilo je kulturno vijeće, koje je osnovano pri Gradu Karlovcu za djelatnosti umjetničkog i kulturnog stvaralaštva. U svome radu kulturno vijeće pridržavalo se važećih zakona i poslovnika o radu. Članovi vijeća sve su ponuđene programe detaljno proučili i predložili one za koje drže da su dovoljno kvalitetni, potrebni i vrijedni financijske potpore Grada Karlovca. Od ukupno 85 razmatranih prijava, 16 prijava nije zadovoljilo kvalitativnu ocjenu.

Upravni odjel za društvene djelatnosti načinio je, u suradnji i na prijedlog kulturnih vijeća, uvažavajući pritom dosadašnje iskustvo i specifičnosti pojedinih programa, kao i ukupna raspoloživa sredstva i mogućnosti, prijedlog Plana raspodjele sredstava u okviru Programa javnih potreba u kulturi za 2026. godinu.

Ukupno raspoloživa sredstva za Program javnih potreba u kulturi Grada Karlovca u 2026. godini iznose 370.000,00 eura, podržano je 36 prijavitelja i 69 programa/projekata, uz napomenu da su sredstva za programsku djelatnost ustanova kulture kojima je Grad Karlovac osnivač posebno osigurana izravno u Proračunu Grada Karlovca za 2026. godinu.

Sukladno naprijed navedenom, predlaže se Gradskome vijeću usvajanje ovog prijedloga.

VODITELJICA ODSJEKA ZA PROČELNICA UPRAVNOG

MLADE, SPORT, KULTURU I ODJELA ZA DRUŠTVENE

TEHNIČKU KULTURU DJELATNOSTI

Irena Šegavić Čulig, mag. Draženka Sila-Ljubenko, prof.