|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA:

UR.BROJ:

Karlovac,

**PRIJEDLOG**

Na temelju članka 35. *Zakona o lokalnoj, područnoj i regionalnoj samoupravi* („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 34. i 97. *Statuta Grada Karlovca* („Glasnik Grada Karlovca“ broj 7/09, 8/09, 3/13, 6/13, 1/15- pročišćeni tekst, 3/18. 13/18, 6/20, 4/21, 8/21, 9/21 - potpuni tekst i 10/22) Gradsko vijeće grada Karlovca na \_\_\_ . sjednici, održanoj \_\_ . \_\_\_ . 2025. godine donosi

**Odluku o davanju suglasnosti za sklapanje Ugovora**

**o dodjeli bespovratnih sredstava i provedbu svih projektnih aktivnosti nužnih za provedbu projekta „*Integracija vodikovih tehnologija u sustave prilagodbe klimatskim izazovima – HyAdapt*“**

Članak 1.

Ovom Odlukom daje se suglasnost za sklapanje Ugovora o dodjeli bespovratnih sredstava i provedbu svih projektnih aktivnosti nužnih za provedbu projekta „*Integracija vodikovih tehnologija u sustave prilagodbe klimatskim izazovima – HyAdapt*“ (dalje Projekt) predmet kojeg je financiranje navedenog Projekta koji je prošao na *Pozivu za dodjelu bespovratnih sredstava „Jačanje primijenjenih istraživanja za mjere prilagodbe klimatskim promjenama i upravljanja rizicima*“ koji se sufinanciran sredstvima *Europskog fonda za regionalni razvoj*, iz *Programa Konkurentnost i kohezija 2021. – 2027*.

Članak 2.

Vrijednost Projektnog prijedloga Grada Karlovca je 279.665,52 EUR uz intenzitet potpore od 85 % što iznosi do 237.687,72 EUR. Obveza Grada Karlovca je osigurati 15 % vlastitih sredstava odnosno iznos do 41.977,80 EUR. Točan iznos odobrenih bespovratnih sredstava će se znati nakon završetka procedure pregleda prijavljenih i odobrenih troškova. Vlastita sredstva za provedbu projektnih aktivnosti osigurat će se u Proračunu grada Karlovca.

Članak 3.

Ovlašćuje se Gradonačelnik Grada Karlovca za potpis Ugovora iz članka 1. ove Odluke.

Članak 4.

Ova Odluka stupa na snagu osmog dana od dana objave u „Glasniku Gada Karlovca“.

PREDSJEDNIK GRADSKOG VIJEĆA:

Mario Jovković mag. psych.

**Dostaviti:**

1. Upravni odjel za poslove gradonačelnika, ovdje
2. Upravni odjel za gospodarstvo, razvoj grada i fondove EU, ovdje
3. Upravni odjel za proračun i financije, ovdje
4. Predsjednik Gradskog vijeća, ovdje
5. Glasnik Grada Karlovca
6. Dokumentacija
7. Pismohrana

**O b r a z l o ž e nj e**

Na objavljeni Poziv na dodjelu bespovratnih sredstava *„Jačanje primijenjenih istraživanja za mjere prilagodbe klimatskim promjenama i upravljanja rizicima“* koji je sufinanciran sredstvima *Europskog fonda za regionalni razvoj*, iz programa *Konkurentnost i kohezija 2021.- 2027.* Grad Karlovac je u suradnji s Fakultetom strojarstva i brodogradnje iz Zagreba, prijavio projektni prijedlog „*Integracija vodikovih tehnologija u sustave prilagodbe klimatskim izazovima – HyAdapt*“ (dalje Projekt) koji je prošao administrativnu provjeru i trenutno se nalazi u fazi ocjenjivanja.

Cilj Poziva je pružanje potpore provedbi primijenjenih znanstvenih istraživanja iz područja prilagodbe klimatskim promjenama i smanjenja rizika od katastrofa vezanih za prilagodbu klimatskim promjenama.

Grad Karlovac će biti pilot područje gdje će se testirati sigurna opskrba energijom pri čijem se radu ne emitiraju štetne emisije, što predstavlja jedno od rješenja za prilagodbu klimatskim promjenama gdje će se kao energent testirati vodik. U Gradu Karlovcu bi se postavila punionica vodika koja bi se koristila za pogon vozila (bicikala), koji bi se isto nabavili kroz Projekt, te bi se demonstrirao i njihov rad kroz projektne aktivnosti.

Ukupna vrijednost prihvatljivih troškova Projektnog prijedloga je 582.967,56 EUR, gdje je maksimalni iznos bespovratnih sredstava 495.464,11 EUR.

Od ukupnog iznosa za Grad Karlovac financijski dio trebao bi iznositi do 279.665, 52 EUR, uz intenzitet potpore od 85 %, tj. bespovratna sredstva za Grad Karlovac iznose do 237.687,72 EUR., a Grad ulaže 15 % vlastitih sredstava ili do 41.977,80 EUR, što će se znati nakon završetka procedure pregleda prijavljenih i odobrenih troškova.

Gradonačelnik grada Karlovca ovlašćuje se za potpis ovog Ugovora temeljem članka 35. i 48. *Zakona o lokalnoj i područnoj (regionalnoj) samoupravi* te članaka 34. i 97. *Statuta Grada Karlovca*.

Predlaže se Gradskom Vijeću Grada Karlovca da prihvati Odluku kako je predloženo.

Službenik ovlašten za privremeno obavljanje poslova pročelnika

u Upravnom odjelu za gospodarstvo, razvoj grada i fondove EU:

Robert Vodopić, dipl. oec.