|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA:

URBROJ:

Karlovac, \_\_\_. \_\_\_ . 2025. godine **P R I J E D L O G**

Na temelju članka 35. *Zakona o lokalnoj, područnoj i regionalnoj samoupravi* („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 34. i 97. *Statuta Grada Karlovca* („Glasnik Grada Karlovca“ broj 7/09, 8/09, 3/13, 6/13, 1/15- pročišćeni tekst, 3/18. 13/18, 6/20, 4/21, 8/21, 9/21 - potpuni tekst i 10/22) Gradsko vijeće grada Karlovca na \_\_\_ . sjednici, održanoj \_\_ . \_\_\_ . 2025. godine donosi

**O D L U K U**

**o suglasnosti za prijavu i provedbu projektnog prijedloga „ *Rekonstrukcija Trga bana Jelačića i poboljšanje urbane mobilnosti u Zvijezdi*“ koji je financiran iz Europskog fonda za regionalni razvoj**

**Članak 1.**

Ovom Odlukom se daje suglasnost za prijavu i provedbu projektnog prijedloga pod nazivom „Rekonstrukcija Trga bana Jelačića i poboljšanje urbane mobilnosti u Zvijezdi“ (dalje Projekt). Projektni prijedlog će se prijaviti na *Poziv na dostavu projektnog prijedloga u postupku izravne dodjele, referentnog broja IP.2.1.14, pod nazivom „ITU – Rekonstrukcija Trga bana Jelačića i poboljšanje urbane mobilnosti u Zvijezdi“* (dalje u tekstu: Poziv). Poziv se financira iz *Europskog fonda za regionalni razvoj*, a prihvatljivi prijavitelj je Grad Karlovac.

Ovaj Poziv pokrenut je u okviru *Prioriteta 2. Integriranog teritorijalnog programa 2021.-2027.* (dalje u tekstu: ITP) *Jačanje zelenog, čistog, pametnog i održivog gradskog prometa u okviru integriranog teritorijalnog ulaganja u gradovima, specifičnog cilja RSO2.8.* *Promicanje održive multimodalne gradske mobilnosti* kao dijela prelaska na gospodarstvo s nultom neto stopom emisija ugljika i *Prioriteta 3. ITP-a Razvoj urbanih područja kao pokretača regionalnog rasta i razvoja njihovih funkcionalnih područja te razvoj održivih i zelenih otoka, specifičnog cilja RSO5.1*. *Poticanje integriranog i uključivog društvenog i gospodarskog razvoja, razvoja u području okoliša, kulture, prirodne baštine, održivog turizma i sigurnosti u urbanim područjima*. Ukupno raspoloživa bespovratna sredstva za dodjelu u okviru Poziva iznose 8.785.908,34 EUR.

**Članak 2.**

Ukupni prihvatljivi troškovi po sadašnjem izračunu iznose 13.047.438,11 EUR od čega su 4.261.529,77 EUR sredstva korisnika, a maksimalna raspoloživa bespovratna sredstva su 8.785.908,34 EUR, dok sadašnji intenzitet potpore iznosi 67,34%. Za provedbu Projekta u Proračunu Grada Karlovca za 2026. godinu sredstva su planirana u Upravnom odjelu za gradnju i zaštitu okoliša i Upravnom odjelu za gospodarstvo, razvoj grada i fondove EU.

**Članak 3.**

Za provedbu Projekta zadužuju se Upravni odjel za gospodarstvo, razvoj grada i fondove EU, Upravni odjel za gradnju i zaštitu okoliša, Upravni odjel za proračun i financije, te Služba za javnu nabavu.

**Članak 4.**

Ova Odluka stupa na snagu u roku 8 (osam) od dana objave u Glasniku Grada Karlovca.

PREDSJEDNIK

GRADSKOG VIJEĆA GRADA KARLOVCA:

Mario Jovković, mag. psych.

**Dostaviti:**

1. Upravni odjel za poslove gradonačelnika, ovdje
2. Upravni odjel za gospodarstvo, razvoj grada i fondove EU
3. Upravni odjel za gradnju i zaštitu okoliša, ovdje
4. Upravni odjel za proračun i financije
5. Služba za javnu nabavu
6. Predsjednik Gradskog vijeća
7. Glasnik Grada Karlovca,
8. Dokumentacija
9. Pismohrana.

**O b r a z l o ž e n j e**

Projektni prijedlog će se prijaviti na *Poziv na dostavu projektnog prijedloga u postupku izravne dodjele, referentnog broja IP.2.1.14, pod nazivom „ITU – Rekonstrukcija Trga bana Jelačića i poboljšanje urbane mobilnosti u Zvijezdi“*. Poziv se financira iz Europskog fonda za regionalni razvoj, a prihvatljivi prijavitelj je Grad Karlovac.

Ovaj Projekt čini sastavni dio šireg strateškog dokumenta *„Plan upravljanja Zvijezdom 2018.–2028.“,* koji definira smjernice za očuvanje, revitalizaciju i održivo korištenje povijesne jezgre Karlovca - Zvijezde. Osim toga, Projekt je u integriranom dijelu naveden i u „*Strategiji razvoja Većeg urbanog područja Karlovac za 2021.-2027.“* kao strateški projekt urbanog područja.

Ovim Projektom se obuhvaća potpuna rekonstrukcija Trga bana Josipa Jelačića s obnovom zdenca; rekonstrukcija, izgradnja istočne obilaznice odnosno izgradnju i uređenje dijela Ulice Janka Draškovića i Puta Davorina Trstenjaka s pješačko-biciklističkom infrastrukturom, te rekonstrukcija Ulice Frana Kurelca koja se nadovezuje na obilaznicu i obuhvaća proširenje infrastrukture za održive oblike mobilnosti (izgradnjom pješačko-biciklističke staze).

Također uključuje, uz potpunu rekonstrukciju Trga bana Josipa Jelačića i sadnju stabala, te se planira rekonstrukcija javnih sanitarija i postavljanje spremnika za otpad.

Specifični cilj projekta je pretvaranje središnjeg Trga bana Josipa Jelačića u isključivo pješačku zonu koja postaje kvalitetan, funkcionalan i atraktivan javni prostor namijenjen susretu građana, gospodarstvenika, posjetitelja i turista te održavanju različitih manifestacija i kulturno-turističkih događanja. Projektom se unapređuje kvaliteta i funkcionalnost povijesne jezgre Karlovca – Zvijezde – kroz rekonstrukciju ukupno 8.362 m² površine Trga te izgradnju 1.890 m prometne, biciklističko-pješačke i komunalne infrastrukture, čime se osigurava održiv, siguran i integriran razvoj ovog ključnog urbanog prostora.

U projektu je planirana provedba sljedećih aktivnosti:

1. Rekonstrukcija, gradnja i opremanje Trga bana Josipa Jelačića s obnovom Zdenca
2. Izgradnja, rekonstrukcija i opremanje dijela Ulice Janka Draškovića i Puta Davorina Trstenjaka
3. Rekonstrukcija i opremanje Ulice Frana Kurelca
4. Upravljanje Projektom
5. Promidžba i vidljivost.

Ukupni prihvatljivi troškovi po sadašnjem izračunu iznose 13.047.438,11 EUR od čega su 4.261.529,77 EUR sredstva korisnika, a maksimalna raspoloživa bespovratna sredstva su 8.785.908,34 EUR, dok sadašnji intenzitet potpore iznosi 67,34%.

Bespovratna sredstva dodjeljuju se temeljem Ugovora o dodjeli bespovratnih sredstava koji će se sklopiti između Ministarstva regionalnog razvoja i fondova Europske unije, Središnje agencije za financiranje i ulaganje, Grada Karlovca kao Posredničkog tijela za odabir projekata i Grada Karlovca kao prijavitelja.

Predlaže se Gradskom vijeću Grada Karlovca usvajanje Odluke kako je predloženo.

Službenik ovlašten za privremeno obavljanje poslova pročelnika

u Upravnom odjelu za gospodarstvo, razvoj grada i fondove EU

Robert Vodopić, dipl. oec.