|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA: ***prijedlog***

URBROJ:

Karlovac,

Na temelju članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 28. Ustavnog zakona o pravima nacionalnih manjina (“Narodne novine” broj 155/02, 47/10, 80/10, 93/11 i 93/11), članka 4. i 6. Pravilnika o naknadi troškova i nagradi za rad članovima vijeća i predstavnicima nacionalnih manjina (“Narodne novine” broj 8/24), te članka 34. i 97. Statuta Grada Karlovca („Glasnik Grada Karlovca“ broj 7/09, 8/09, 3/13, 6/13, 1/15 – potpuni tekst, 3/18, 13/18, 6/20, 4/21, 8/21, 9/21 - potpuni tekst i 10/22.) Gradsko vijeće Grada Karlovca na \_\_\_\_. sjednici održanoj dana \_\_\_\_\_ 2025. godine, donijelo je

**ODLUKU**

**o načinu financiranja vijeća nacionalnih manjina i**

**predstavnice nacionalne manjine**

**u Gradu Karlovcu u 2026. godini**

Članak 1.

Ovom se Odlukom uređuje način financiranja rada i programa vijeća nacionalnih manjina i predstavnice nacionalne manjine u Gradu Karlovcu, te utvrđivanje kriterija za određivanje visine sredstava u Proračunu Grada Karlovca za financiranje rada i programa vijeća nacionalnih manjina i predstavnice nacionalne manjine.

Odluka se odnosi na:

- Vijeće srpske nacionalne manjine u Gradu Karlovcu,

- Vijeće bošnjačke nacionalne manjine u Gradu Karlovcu,

- Predstavnicu albanske nacionalne manjine u Gradu Karlovcu.

Članak 2.

Financijska sredstva za rad i programe vijeća nacionalnih manjina i predstavnicu nacionalne manjine iz članka 1. ove Odluke osiguravaju se iz:

– Proračuna Grada Karlovca,

– sredstava koja vijeće nacionalne manjine, odnosno predstavnica nacionalne manjine ostvari od svoje

imovine, donacija, poklona, nasljedstva i slično,

– drugih izvora koje vijeće nacionalne manjine, odnosno predstavnica nacionalne manjine ostvari u

skladu sa pozitivnim propisima.

Članak 3.

Vijećima nacionalnih manjina i predstavnici nacionalne manjine osiguravaju se u Proračunu Grada Karlovca sredstva za sljedeće rashode:

– rashode poslovanja, koji obuhvaćaju materijalne rashode, rashode za zaposlene i naknade za članove

vijeća odnosno predstavnicu nacionalne manjine,

– rashode za nabavu nefinancijske imovine,

– rashode za provođenje određenih aktivnosti utvrđenih programom rada vijeća nacionalne manjine

odnosno predstavnice nacionalne manjine.

Članak 4.

 Iz Proračuna Grada financiraju se materijalni rashodi za:

– zakupninu,

– energente za grijanje i rasvjetu,

– komunalne usluge,

– bankarske usluge i usluge platnog prometa,

– uredski materijal,

– usluge telefona,

– poštanske usluge,

– vođenje poslovnih knjiga,

– putne troškove,

– usluge čišćenja poslovnog prostora.

Članak 5.

Predsjednik vijeća nacionalne manjine, zamjenik predsjednika vijeća i članovi vijeća nacionalne manjine te predstavnica nacionalne manjine imaju pravo na naknadu troškova javnog prijevoza i pravo na dnevnice u visini propisanoj odlukom Vlade Republike Hrvatske o visini dnevnice za službena putovanja u zemlji i inozemstvu, o visini naknada za terenski dodatak i za korištenje osobnog automobila u službene svrhe, te o visini naknade za odvojeni život od obitelji.

Predsjednik vijeća nacionalne manjine, zamjenik predsjednika vijeća, članovi vijeća nacionalne manjine i predstavnica nacionalne manjine ostvaruju pravo na naknadu u visini cijene povratne karte javnog prijevoza od mjesta svog prebivališta do mjesta održavanja sjednice, po svakoj održanoj sjednici vijeća ili njegovog radnog tijela.

Ako nije organiziran mjesni javni prijevoz koji omogućava redoviti dolazak, predsjednik vijeća nacionalne manjine, zamjenik predsjednika vijeća, članovi vijeća i predstavnica nacionalne manjine imaju pravo na naknadu troškova prijevoza koja se utvrđuje u visini cijene karte javnog prijevoza najbližeg mjesta u kojem je taj prijevoz organiziran u visini cijene godišnje karte.

Članak 6.

Sredstva za rashode iz članka 3. i materijalne rashode iz članka 4. ove Odluke osigurat će se svakom vijeću nacionalne manjine u ukupnom godišnjem iznosu od 7.940,00 eura, a predstavnici nacionalne manjine u ukupnom godišnjem iznosu od 3.120,00 eura.

Navedena sredstva će se isplaćivati u jednakim mjesečnim iznosima od 661,66 eura za svako vijeće nacionalne manjine i po 260,00 eura za predstavnicu nacionalne manjine i to po zaprimljenom zahtjevu korisnika sredstava.

Članak 7.

Predsjednik vijeća nacionalne manjine, zamjenik predsjednika vijeća i članovi vijeća nacionalne manjine te predstavnica nacionalne manjine ostvaruju pravo na mjesečnu nagradu najviše do visine od 75% iznosa sredstava određenog za mjesečnu naknadu člana Gradskog vijeća Grada Karlovca.

Od ukupnog mjesečnog iznosa sredstava iz članka 6. stavka 2. ove Odluke, za mjesečne nagrade predsjedniku vijeća nacionalne manjine, zamjeniku predsjednika vijeća i članovima vijeća nacionalne manjine utvrđuje se ukupan iznos od 323,80 eura s uključenim porezima i doprinosima

Iznos mjesečne nagrade predsjedniku vijeća, zamjeniku predsjednika vijeća i ostalim članovima vijeća određuje vijeće nacionalne manjine samostalno svojom odlukom.

Od ukupnog mjesečnog iznosa sredstava iz članka 6. stavka 2. ove Odluke, za mjesečnu nagradu za predstavnicu nacionalne manjine utvrđuje se iznos od 55,30 eura s uključenim porezima i doprinosima.

Članak 8.

Vijeća nacionalnih manjina i predstavnica nacionalne manjine, dužni su pravdati utrošak dobivenih sredstava putem izvješća i računa ili vjerodostojnih isprava kojima se dokazuje obveza plaćanja, koja trebaju dostaviti u Upravni odjel za poslove gradonačelnika do 20. u mjesecu za protekli mjesec.

U slučaju da vijeća nacionalnih manjina, odnosno predstavnica nacionalne manjine ne postupi na način utvrđen u stavku 1. ovoga članka, neće ostvariti pravo na isplatu sredstava za sljedeći mjesec.

Članak 9.

Vijeća nacionalnih manjina, odnosno predstavnica nacionalne manjine dužni su dostaviti program rada i financijski plan u Upravni odjel za poslove gradonačelnika najkasnije do 20.09.2026. godine za 2027. godinu.

Članak 10.

Vijeća nacionalnih manjina, odnosno predstavnica nacionalne manjine dužni su primjenjivati sustav proračunskog računovodstva, a financijski plan i financijske izvještaje sastavljati u skladu sa pozitivnim propisima.

Članak 11.

Sredstva za rad i programe vijeća nacionalnih manjina i predstavnice nacionalne manjine osiguravaju se u Proračunu Grada Karlovac na poziciji Upravnog odjela za poslove gradonačelnika u iznosu od 19.000,00 eura.

Članak 12.

Ova Odluka će se objaviti u Glasniku Grada Karlovca i stupa na snagu 1. siječnja 2026. godine.

PREDSJEDNIK GRADSKOG VIJEĆA

Mario Jovković, mag. psych

**O b r a z l o ž e n j e**

Pravni temelj za donošenje ove Odluke je članak 28. stavak 1. Ustavnog zakona o pravima nacionalnih manjina (“Narodne novine” broj 155/02, 47/10, 80/10, 93/11 i 93/11), dalje u tekstu: Ustavni zakon.

Ustavnim zakonom utvrđeno je da jedinice samouprave osiguravaju sredstva za rad vijeća i predstavnika nacionalnih manjina uključujući sredstva za obavljanje administrativnih poslova za njihove potrebe. Jedinice samouprave mogu osigurati i sredstva za provođenje određenih aktivnosti utvrđenih programom rada vijeća i predstavnika nacionalnih manjina. Sredstva za ostvarivanje određenih programa vijeća i predstavnika nacionalnih manjina mogu se osigurati i u državnom proračunu Republike Hrvatske međutim financiranje vijeća i predstavnika nacionalnih manjina u potpunosti je prepušteno jedinicama samouprave (županijama, gradovima i općinama).

Prijedlogom Odluke o načinu financiranja vijeća nacionalnih manjina i predstavnice nacionalne manjine u Gradu Karlovcu u 2026. godini definira se način financiranja rada i programa Vijeća srpske nacionalne manjine, Vijeća bošnjačke nacionalne manjine i predstavnice albanske nacionalne manjine u 2026. godini, te se u Proračunu Grada Karlovac osiguravaju sredstva za obavljanje administrativnih poslova za njihove potrebe, sredstva za nabavu nefinancijske imovine kao i sredstva koja su potrebna za provođenje određenih aktivnosti utvrđenih programom rada vijeća nacionalnih manjina i predstavnice nacionalne manjine.

Predsjednik vijeća nacionalne manjine, zamjenik predsjednika vijeća i članovi vijeća nacionalne manjine te predstavnica nacionalne manjine ostvaruju pravo na mjesečnu nagradu najviše do visine od 75% iznosa sredstava određenog za mjesečne naknade člana predstavničkog tijela te jedinice lokalne i područne (regionalne) samouprave.

Navedena sredstva za rad i programe vijeća nacionalnih manjina i predstavnice nacionalne manjine na području Grada Karlovac u 2026. godini osiguravaju se u Proračunu Grada Karlovca za 2026. godinu na poziciji Upravnog odjela za poslove gradonačelnika u ukupnom iznosu od 19.000,00 eura.

Slijedom svega navedenog predlaže se Gradskom vijeću Grada Karlovca donošenje predložene odluke.

PROČELNICA

Dijana Kujinek, mag. nov.