|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

GRADSKO VIJEĆE

KLASA: ***Prijedlog***

URBROJ:

Karlovac,

Na temelju članka 35. Zakona o lokalnoj i područnoj (regionalnoj) samoupravi („ Narodne novine“ br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), a u svezi članka 10. stavak 3. Zakona o financiranju političkih aktivnosti, izborne promidžbe i referenduma („Narodne novine“ broj: 29/19, 98/19) i članaka 34. i 97. Statuta Grada Karlovca („Glasnik Grada Karlovca“, broj 7/09, 8/09, 3/13, 6/13, 1/15 – potpuni tekst, 3/18, 13/18, 6/20, 4/21, 8/21, 9/21 - potpuni tekst i 10/22.) Gradsko vijeće Grada Karlovca na ­­\_\_\_. sjednici održanoj dana \_\_\_\_ 2025. godine donijelo je

**Odluku o raspoređivanju sredstava**

**Proračuna Grada Karlovca namijenjenih financiranju političkih stranaka**

**i nezavisnih vijećnika** **Gradskog vijeća Grada Karlovca za 2026. godinu**

Članak 1.

Ovom se Odlukom uređuje način raspoređivanja sredstava osiguranih u Proračunu Grada Karlovca za 2026. godinu za redovito godišnje financiranje političkih stranaka čiji su kandidati izabrani za vijećnike Gradskog vijeća Grada Karlovca kao i nezavisnih vijećnika izabranih s liste grupe birača (dalje:nezavisnih vijećnika).

Članak 2.

Izrazi koji se koriste u ovoj Odluci, a imaju rodno značenje, koriste se neutralno i odnose se jednako na muški i ženski rod.

Članak 3.

Sredstva za financiranje političkih stranaka i nezavisnih vijećnika izabranih s liste grupe birača Gradskoga vijeća, osigurana u Proračunu Grada Karlovca, raspoređuju se tako da se utvrdi jednaki iznos sredstava za svakoga vijećnika u Gradskom vijeću razmjerno broju vijećnika u Vijeću prema konačnim rezultatima izbora.

Za redovito godišnje financiranje političkih stranaka i nezavisnih vijećnika Gradskog vijeća Grada Karlovca iz Proračuna Grada Karlovca za 2026. godinu, za svakog vijećnika osigurana su sredstava u godišnjem iznosu od 1.904,00 eura.

Članak 4.

Sredstva iz članka 3. ove Odluke raspoređuju se tromjesečno u jednakim iznosima od 476, 00 eura, razmjerno broju članova svake političke stranke zastupljene u Gradskom vijeću i broju vijećnika Vijeća koji su izabrani s liste grupe birača.

Sredstava za redovito godišnje financiranje političkih stranaka i nezavisnih vijećnika zastupljenih u Gradskom vijeću za 2026. godinu u tromjesečnim iznosima raspoređuju se kako slijedi;

|  |  |  |  |
| --- | --- | --- | --- |
| **REDNI BROJ** | **NAZIV POLITIČKE STRANKE** | **UKUPAN**  **BROJ VIJEĆNIKA** | **UKUPNI TROMJESEČNI IZNOS** |
| 1. | HDZ | 9 | 4.284,00 € |
| 2. | SDP | 2 | 952,00 € |
| 3. | SU | 1 | 476,00 € |
| 4. | MOŽEMO! | 3 | 1.428,00 € |
| 5. | Nezavisni vijećnik Dimitrije Birač | 1 | 476,00 € |
| 6. | Nezavisna vijećnica Petra Birman | 1 | 476,00 € |
| 7. | Nezavisni vijećnik  Dragutin Belavić | 1 | 476,00 € |
| 8. | Nezavisni vijećnik Dražen Blažević | 1 | 476,00 € |
| 9. | DOMINO | 1 | 476,00 € |
| 10. | HSU | 1/2 | 238,00 € |
| 11. | AUZ | 1/2 | 238,00 € |
| **UKUPNO** | | **21** | **9.996,00** € |

Članak 5.

Sredstva iz članka 3. ove Odluke doznačavat će se na račun političkih stranaka, tj. na poseban račun vijećnika s liste grupe birača. Njihova je obveza knjigovodstveno ih obrađivati i omogućiti uvid mjerodavnim tijelima u način raspolaganja sredstvima, sukladno Zakonu o financiranju političkih aktivnosti, izborne promidžbe i referenduma.

Članak 6.

Ova Odluka će se objaviti u Glasniku Grada Karlovca i stupa na snagu 1. siječnja 2026. godine.

PREDSJEDNIK GRADSKOG VIJEĆA

Mario Jovković, mag. psych.

**Obrazloženje**

Pravna osnova za donošenje ove Odluke sadržana je u članku 10. stavku 3. Zakona o financiranju političkih aktivnosti, izborne promidžbe i referenduma („Narodne novine“ br. 29/19. i 98/19. - u daljnjem tekstu: Zakon) kojim je propisano da Odluku o raspoređivanju sredstava za financiranje aktivnosti političkih stranaka i nezavisnih vijećnika za svaku godinu iz proračuna jedinice lokalne i područne (regionalne) samouprave donosi predstavničko tijelo**.**

Člankom 5. Zakona određeno je da je sredstva za redovito godišnje financiranje dužna osigurati jedinica lokalne samouprave u iznosu koji se određuje u proračunu za svaku godinu za koju se proračun donosi, s time da visina sredstava po jednom članu predstavničkog tijela velikoga grada godišnje ne može biti određena u iznosu manjem od 663,61 €.

Člankom 7. Zakona utvrđeno je da se sredstva raspoređuju na način da se utvrdi jednaki iznos sredstava za svakog člana predstavničkog tijela tako da pojedinoj političkoj stranci koja je bila predlagatelj liste pripadaju sredstva razmjerna broju dobivenih mjesta članova u predstavničkom tijelu, prema konačnim rezultatima izbora za predstavnička tijela. Nezavisnim vijećnicima sredstva se raspoređuju temeljem članka 12. i 13. Zakona na poseban račun građana za posebne namjene – za redovno financiranje nezavisnih vijećnika.

Prema Konačnim rezultatima izbora članova Gradskog vijeća Grada Karlovca u Gradskom vijeću Grada Karlovca nema podzastupljenog spola u smislu odredbi Zakona, s obzirom da je zastupljenost oba spola viša od 40%.

Ovom Odlukom predloženo je da se za svakog vijećnika godišnje osigura iznos od 1.904,00 eura, odnosno za svakog člana Gradskog vijeća utvrđen je jednaki tromjesečni iznos sredstava u visini od 476,00 eura. Pojedinoj političkoj stranci pripada tromjesečni iznos sredstava razmjerno broju njenih izabranih članova Gradskog vijeća prema konačnim rezultatima izbora.

Sredstva za rad političkih stranaka i nezavisnih vijećnika, doznačuju se na račun političke stranke, odnosno na poseban račun nezavisnog vijećnika.

Predlaže se Gradskom vijeću Grada Karlovca usvajanje predložene Odluke.

PROČELNICA

Dijana Kujinek, mag. nov.