|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

**GRADSKO VIJEĆE** PRIJEDLOG

KLASA:

URBROJ:

Karlovac, \_.\_.2025.g.

Na temelju članka 2. stavka 1. točke 1. Odluke o uvjetima odobravanja oslobađanja od plaćanja komunalnog doprinosa u pojedinačnim slučajevima („Glasnik grada Karlovca“ br. 09/19 i 6/22), i članka 34. i 97. Statuta Grada Karlovca („Glasnik Grada Karlovca“ br. 7/09, 8/09, 3/13, 6/13, 1/15 – pročišćeni tekst, 3/18, 13/18, 6/20, 4/21, 8/21, 9/21 – pročišćeni tekst i 10/22), po zahtjevu tvrtke FEAL HRVATSKA društvo s ograničenom odgovornošću za proizvodnju i trgovinu, Zagreb, Rudeška cesta 3A, OIB: 39824206096, Gradsko vijeće Grada Karlovca na \_\_\_ sjednici održanoj dana \_\_. \_\_\_ 2025. godine, donijelo je

**ODLUKU**

FEAL HRVATSKA društvo s ograničenom odgovornošću za proizvodnju i trgovinu, Zagreb, Rudeška cesta 3A, OIB: 39824206096, oslobađa se obveze plaćanja komunalnog doprinosau iznosu od 300.000,00 EUR.

**OBRAZLOŽENJE**

Upravom odjelu za komunalno gospodarstvo, promet i mjesnu samoupravu, Grada Karlovca, dostavljena je po službenoj dužnosti Uporabna dozvola Klasa: UP/I-361-05/25-01/000038, Urbroj: 2133-1-05/02-25-0015 od 05.11.2025. godine, pravomoćna dana 10.11.2025. godine, izdana tvrtki FEAL HRVATSKA društvo s ograničenom odgovornošću za proizvodnju i trgovinu iz Zagreba, Rudeška cesta 3A,

* za izgrađenu građevinu proizvodne namjene, 2.a skupine, Proizvodno poslovna građevina – proizvodnja aluminijskih profila i uprava,

na građevnoj čestici k.č.br. 143, k.o. Gornje Mekušje 1 (stara oznaka k.č.br. 1009/5, k.o. Gornje Mekušje), na adresi Karlovac, Mekušanska cesta 73E.

U provedenom postupku, na osnovu dostavljene projektne dokumentacije utvrđena je visina komunalnog doprinosa za izgrađenu građevinu u iznosu od 1.426.925,24 EUR, rješenjem br. KLASA: UP/I-363-03/23-04/56, URBROJ: 2133-1-07-04/02-25-2 od 10.11.2025. godine, (kao umnožak obujma građevine 176.163,61 m3 i jedinične vrijednosti komunalnog doprinosa za II zonu od 8,10 EUR/m3).

Tvrtka FEAL HRVATSKA društvo s ograničenom odgovornošću za proizvodnju i trgovinu, Zagreb, Rudeška cesta 3A, dana 26. studenog 2025. godine, podnijela je zahtjev za oslobađanje plaćanja komunalnog doprinosa iz razloga što je predmetna građevina proizvodne namjene.

Odlukom o uvjetima odobravanja oslobađanja od plaćanja komunalnog doprinosa u pojedinačnim slučajevima („Glasnik grada Karlovca“ br. 09/19 i 6/22) u članku 2. stavku 1. točki 1. propisano je da radi poticanja proširenja i otvaranja novih proizvodnih pogona na području Grada Karlovca obveznici komunalnog doprinosa koji grade ili ozakonjuju građevine namijenjene poljoprivrednoj proizvodnji i proizvodnim djelatnostima ostvaruju pravo na oslobađanje od plaćanja komunalnog doprinosa u svim zonama u visini 100% obračunatog komunalnog doprinosa.

Zbog zatraženog umanjenja koje se smatra potporom male vrijednost (de minimis potporom), zatraženo je dana 26. studenog 2025. godine, Mišljenje nadležnog odjela za poslove izvješćivanja o potporama male vrijednosti, da li bi zatraženo oslobađanje bilo u skladu sa pravilima i propisima kojim se uređuju državne potpore.

Upravni odjel za gospodarstvo, razvoj grada i fondove EU u Mišljenju od 01.12.2025. godine, navodi da iz dostavljene Izjave o korištenim potporama male vrijednosti i provjere u Registru Ministarstva financija utvrđeno je da korisnik potpore nije u posljednje tri godine koristio potpore male vrijednosti, a uključujući ovu potporu u iznosu od 1.426.925,24 EUR bi ostvario iznos veći od 300.000,00 EUR tijekom trogodišnjeg razdoblja, što znači da se korisniku može odobriti oslobađanje plaćanja komunalnog doprinosa samo do iznosa od 300.000,00 EUR.

UPUTA O PRAVNOM LIJEKU : Protiv ove odluke ne može se izjaviti žalba već se može pokrenuti upravni spor kod Upravnog suda u Rijeci, Ul. Erazma Barčića 5, u roku 30 dana od dana dostave.

PREDSJEDNIK GRADSKOG VIJEĆA GRADA KARLOVCA

Mario Jovković, mag. psych.

DOSTAVITI:

1. FEAL HRVATSKAd.o.o., Zagreb, Rudeška cesta 3A,
2. Upravni odjel za poslove gradonačelnika, ovdje
3. Upravni odjel za proračun i financije, ovdje
4. Upravni odjel za gospodarstvo, razvoj grada i fondove EU, ovdje
5. Upravni odjel za komunalno gospodarstvo, promet i mjesnu samoupravu, ovdje
6. Predsjednik Gradskog vijeća, ovdje
7. Dokumentacija
8. Zapisnik
9. Glasnik Grada Karlovca
10. Pismohrana